Pennadoù-skrid - Anjela Duval\nAwen ar galon – Pêr Denez\nMeur a wech on bet e darempred gant Anjela. ‘M eus aon ne oa morse evit kontañ kaozioù pe evit kas just ul lizher a vignoniezh — nemet e vefe marteze e-keñver an deiz kentañ ar bloaz —, kentoc’h e oa evit komz diwar-benn al labour pe an traoù a vije da vezañ graet, hag ivez pa ‘m eus embannet skridoù ganti, pe c’hoazh evit ober gourc’hemennoù dezhi evit ar pezh he doa skrivet. (Lenn pelloc’h…)\nAnjela Duval e-kreiz he c’hantved – Francis Favereau\nAnjela Duval — Marie-Angèle Duval, hervez paperoù ar Stad —, bet ganet er C’houerc’had pe Kozh-Varc’had er bloaz 1905 ha marvet er bloaz 1981 en Lannuon, eo tremenet he holl vuhez pe ‘gozik el lec’h ma oa-hi bet ganet, savet ha maget, peuzgoude penn-kentañ ar c’hantved-mañ, un tamm mat kent ar Brezel bras eta, en kêrig souchet Traou-an-Dour (pe « Traoñ-an-Dour », mar karer), ur pennkêr distro awalc’h eus ar C’houerc’had, ar barrezig diwar ar maez bet kentoc’h un drev eus Plouared (betek ar bloaz 1866), kêr ha penn-kanton, sed don en argoad Lannuon e Bro-Dreger. (Lenn pelloc’h…)\n« Ur barzhoneg e vogerioù gwenn » – Jelvestr Jardin\nNe vo kavet amañ da heul nemet un nebeud soñjoù am eus maget e-serr labourat war al levr-mañ. E keit-se em eus bet tro da gompren gwelloc’h degouezhioù buhez Anjela Duval, pa n’em boa ket anavezet anezhi. Kement-se avat ne vir ket outon da vourrañ lod deus he barzhonegoù, e-giz n’eus forzh piv (hag an dibab ne vefe ket graet heñvel gant pep hini moarvat), dre ma talvezont drezo o-unan. (Lenn pelloc’h…)\nAr joanig gof ruz zo o neizhañ tost d’ar wazh, gwech pintet war ar spern gwenn a-dal d’ar c’hraoù, gwech all o kanañ war ar c’harr-bout lezet da vreinañ e-kichen ar bern keuneud, a ra kofadoù gant ar bruzunajoù skubet war-lerc’h tremenidi niverus an deiz. (Lenn pelloc’h…)\nRakskrid Kan an douar – Marsel Klerg\nFurchet em eus pevar c’hanton\nO klask ur plac’hig a feson…\nPe en ur gemmañ un tammig an eil linenn eus ar son boblek-se :\nO klask ur varzhez a feson…\nAnjela Duval hiziv – Ronan Koadig\nUn dremm roufennet sklerijennet gant daoulagad lemm leun a vuhez hag a fent. Un teod prim, kaset en-dro gant ur spered birvidik. Dilhad paour ur beizantez uvel. Hag un dra all… ur seurt nerzh diabarzh o skedin. Setu ar skeudenn eus Anjela Duval a zo chomet e spered he c’henvroidi hag e hini meur a dud all, strewet dre ar bed. (Lenn pelloc’h…)\nMouezh ur brofedez ? – Roger Laouenan\n« Un hanter dousennad barzhed ne dalvezint ket gwech ebet ul labourer-douar ! », a lâras Anjela Duval din un deiz bennaket. Goût a rae deus petra e oa o kaozeal : bemdez e laboure-hi an douar a-raok en em lakaat da skrivañ, diouzh an noz. N’eo ket farsal nemetken e rae Itron Traoñ-an-Dour o komz evel-hen. Santet he doa ar reverzhi a oa o tont d’ober plas d’ur bed nevez. (Lenn pelloc’h…)\nKredenn-genvevañ vreizhek Anjela Duval – Jakeza Le Lay\nPa lennan oberenn Anjela Duval en em lavaran ma-unan : se an hini eo al lennegezh vrezhonek. Un tammig souezhus e c’hell bezañ an evezhiadenn-mañ met, da’m soñj, eo barzhoniezh Anjela Duval ur skouer vat eus al lennegezh vrezhonek a-vremañ. (Lenn pelloc’h…)\nDa Varzez or bro, Anjela Duval – Anne-Marie Maloney\nHuñvreet am-boa deh da noz\nE welen eur plahig koz\nE-kost an tan o ‘n em dommañ\nHe chas en he hichenn o kouskañ (Lenn pelloc’h…)\nFeiz Anjela – Ivona Martin\nN’eo ket aes, n’eo ket posupl zoken komz eus feiz neb piv bennak, se zo liorzh kuzh pep hini. Anjela zo bet goulennataet meur a wech gant hemañ pe henhont, he lezel a rin eta da lavarout hec’h-unan he soñj.\nKoulskoude, karout a rafen taolennañ e berr gomzoù an aergelc’h-se hag a zo bet hini he bugaleaj hag he yaouankiz. (Lenn pelloc’h…)\nWar « hent » Anjela – Ivona Martin\nLakaet on gwall nec’het evit komz eus Anjela. Darempredoù ingal ha stank hon eus bet e-pad ugent vloaz, eskemmet hon eus kantadoù a lizhiri, hag en holl, tremenet em eus mizvezhioù e Traoñ-an-Dour. Penaos avat, nemet chom « war-c’horre » a rafen, lavarout piv e oa, pa chom-hi c’hoazh ur c’hevrin evidon e meur a geñver, ha marteze eo re abred klask hen ober ? (Lenn pelloc’h…)\n« Rouez, ya, rouez-meurbet, e seblant bezañ ar merc’hed troet da skrivañ barzhoniezh » a skrive Klerg e 1973 1. Hervezañ e oa ken donezonet ar merc’hed hag ar baotred e-keñver barzhoniezh, nemet marteze ar merc’hed ne gredent ket lakaat pezh a santont war ar paper. Me ne gav ket din e vije nebeutoc’h a verc’hed « troet da skrivañ » barzhonegoù. Un afer degouezhioù eo, e-barzh ur gevredigezh roet, ma c’hallont ober pe get. (Lenn pelloc’h…)\nN’emaom ket e-touez ar re-ze a ra dalhmad meuleudi da gement linenn a vez gwisket — pe treuzwisket — e brezoneg. Setu perag on-eus muioh a frankiz evid lavaroud pegement a vad a zonjom eus Barzaz Anjela Duval, Kan an Douar, pegen entanet om bet ouz e lenn, ha pegen uhel e lakaom al leor-ze el lennegez vrezoneg. D’or meno eo ar gwella tra bet embannet abaoue hanterkant vloaz d’an nebeuta. (Lenn pelloc’h…)\nFeunteun gozh Traoñ-an-Dour – Fañch Morvannoù\nE 1972 e reas ar Frañs a-bezh anaoudegezh gant Anjela Duval en un abadenn tele e galleg a oa heh anw « Les Conteurs », kasset en-dro gant André Voisin. Dre ar galleg ha dre ar Frañs eo e teuas evelse Anjela da vezañ anavezet en he bro Vreizh (araog ne oa gwraet nemed gant un dornadig tud). Evelse e ouias iwe ar Vretoned e oa e Bro-Dreger ur beisantes kroget da vont war an oad hag a skrive e brezhoneg… (Lenn pelloc’h…)\nTraoñ-an-Dour – Fañch Peru\nTraonienn sioul ha mud\nTavet eo ar varzhez\nHag he chas\nPa gavan foenn ne debran ket a blouz – Yann-Bêr Piriou\nBoaz e oamp da vont d’ar vilin-se bep hañv pa veze brav an amzer. Degemeret mat e vezemp ha laosket da vont betek ribl ar stêr e-lec’h ma tremenemp eurvezhioù laouen, va bugale, o mamm ha me, e peoc’h ar glasvez, an evned hag an dour.\nA-boan diskennet eus ar wetur en deiz-se em boa remerket e oa, e-kreiz ar porzh, un den war an oad o tivizout gant Adèle ar vilinerez.\nGwelet ivez : “Kan ar Skrilhed e Traoñ-an-Dour”, bet embannet e-barzh Al Liamm (niv. 121, Meurzh-Ebrel 1967)\nAr « soudard kozh » – Naig Rozmor\nAnaout a raen Anjela Duval dre he skridoù abaoe pell zo, rak aketus e vezen da lenn kement tra embannet diwar he fluenn, dre ma prizen he barzhoniaj ha ma toujen d’he menozioù. Tamm-ha-tamm avat e kreske ma c’hoant da vont d’ar « feunteun gozh » da glask, evel pet ha pet all, ur banne dour fresk, ha pemp bloaz zo bet en hañv dremenet, setu me gant va mignonez war hent Traoñ-an-Dour. (Lenn pelloc’h…)\nPaper, paperoù ha paperoùigoù Anjela – Soaz an Tieg\nKement tamm paper mat da vezañ skrivet warnañ a veze arboellet gant Anjela. N’eo ket hi a vije bet gwelet o teurel un tamm bara kuit ha kenkoulz all an diste- rañ paper gwenn a dalveze bara evit he skritur. Er skol e tape ar vugale ar pleg da espern paper ha kaieroù. Kaieroù brouilhoñs a veze roet deomp goude bezañ bet desket skrivañ war un ardoazenn. (Lenn pelloc’h…)\nOrin ar poltriji


(Adkaset eus KLTG)\nAr peurunvan, pe KLTG, eo anv an doare-skrivañ savet e 1941 evit unvaniñ an doare-skrivañ KLT, savet e 1908, gant hini Bro-Wened, da gaout un doare-skrivañ hepken evit ar brezhoneg lennek .\nDa veur a hini e seblant rendael an doareoù-skrivañ eus un amzer all pa n'eo ket peogwir e skriver e peurunvan ez eur "a-du gant an Nazied", evel ma veze lavaret goude ar brezel. Pa voe adkroget gant Youenn Olier da skrivañ e peurunvan e 1945 e fellas dezhañ "sammañ hêrezh Gwalarn", da lavarout eo derc'hel da stagañ dazont ar brezhoneg ouzh keal ar vroadelouriezh vrezhon hag ur Vreizh dieub .\nSevel a reas Akademiezh Roazhon a-enep ar peurunvan e 1942, ha berzet e voe adalek diwezh 1942, diviz kadarnaet meur a wech e 1943 ha 1944 , war a seblant war atiz ar chaloni Falc'hun hag Armand Keravel .\nAdtapet diwar « https://br.wikipedia.org/w/index.php?title=Peurunvan&oldid=1822355 »\nDernière modification le 10 Gen 2019, à 18:57


Pajenn:Le Gonidec - Bibl Santel pe Levr ar Skritur Sakr, eil levr.djvu/15 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/15\nchan̄tvédou ; ann Arabia na zavô két énô hé delt, hag ar véserien na éc’hoazin̄t két énô.\n21. Hôgen al loéned c’houéz en em dennô énô, hag hô ziez a vézô leûn a aéred ; hag ann aotruzed a choumô énô, hag ann diaouled a zan̄sô énô.\n22. Ar c’houenned a iudô enn hé ziez kaer, hag ar môr-gragez a choumô enn hé ziez dudiuz.\nDisman̄tr roué Babilon.\n1. Tôst eo ann amzer-zé, hag hé deisiou n’in̄t két pell. Râg ann Aotrou a rai trugarez é-kén̄ver Jakob, hag a rai c’hoaz eunn dilenn é Israel, hag hô lakai da éhana enn hô douar hô-unan. Ann diavésiad en em unanô gan̄t-hô, hag hî en em frammô out tî Jakob.\n2. Ar boblou hô c’hémérô, hag hô digasô enn hô brô ; ha tî Israel hô dévézô da vévellou ba da vitisien é douar ann Aotrou ; hag ar ré hô dôa hô c’héméret a vézô da sklaved d’ézhô, hag ar ré hô dôa hô aotrouniet a zeûi dindan hô galloud.\n3. Chétu pétrâ a c’hoarvézô enn deiz-zé : Pa en dévézô Doué rôet éhan d’id enn da labour, enn da waskérez, hag er sklavérez dindân péhini é oaz ken̄t,\n4. É kéméri ar barabolen-man̄ a-énep roué Babilon, hag é liviri : Pétrâ eo deûet ann heskiner-zé, pénaoz eo éhanet ar gwiriou a zavé ?\n5. Torret eo bét gan̄d ann Aotrou bâz ar ré fallagr, gwalen ann heskinerien,\n6. Péhini enn hé frouden a skôé war ar boblou gouliou dibaréuz, a lékéa ar brôadou dindân hé béli, hag hô heskiné gan̄t krisder.\n7. Ann douar holl a zô bréma enn éhan hag enn tâv ; el lévénez hag enn tridérez éma.\n8. Ar sapr hag ar gwéz-sedr a zô en em laouénéet ivé diwar da benn : Abaoé ma oud kousket, émé-z-hô, na zeû dén évid hon trouc’ha.\n9. Ann ifern hé-unan a zô bét kéflusket pa oud deuet enn-han̄ ; al lan̄gouineien en deûz lékéat da zével ouz-id. Holl brin̄sed ann douar, holl rouéed ar brôadou a zô savet diwar hô zrônou.\n10. Hag hî holl a gomzô ouz-id, hag a lavarô : Ha té a zô bét gouliet kerkoulz ha nî, ha deûet oud hénvel ouz-imp ?\n11. Da rôgoni a zô bét taolet enn ifernou ; da c’horf-marô a zô kouézet ; dindân-od é vézô ann tartouzed, hag ar prén̄ved a vézô da vallin d’id.\n12. Pénaoz oud-dé kouézet eûz ann én̄v, Lusifer, té péhini a zavé diouc’h ar min̄tin ? Pénaoz oud-dé kouézet d’ann douar, té péhini a c’houlié ar brôadou ?\n13. Te péhini a lavaré enn da galoun : Mé a biñô enn én̄v, dreist stéred Doué é savinn va zrôn ; war vénez ar gévrédigez éc’h azézinn, é kén̄ver avel ann han̄ter-nôz.\n14. Piña a rinn war ar goabrou ar ré uc’héla, hag é vézinn hén̄vel oud ann Uc’hel-meûrbéd.\n15. Ha koulskoudé oud bét taolet enn ifern, é gwéled ar poull.\n16. Ar ré az gwélô, a zellô ouz-id, ha goudé m’hô dévézô da arvestet, e livirin̄t : Hag hen-nez eo ann dén en deûz strafiḻet ann douar, en deûz spoun̄tet ar rouan̄télésiou,\n17. En deuz lékéat ar béd didûd, en deuz diskaret hé gériou, en deuz dalc’het er vac’h ar ré en dôa kéméret er brézel ?\n18. Holl rouéed ar brôadou a zô bét kousket er c’hloar, pép-hini enn hé dî hé-unan.\n19. Hôgen té a zô bét taolet pell diouc’h da véz, ével eur c’héf didalvez ha saotret, ha grounnet é-touez ar ré a zô bét lazet gan̄d ar c’hlézé, é vézin̄t diskennet é gwéled ar poull, ével eur c’horf brein.\n20. N’az pézo két eur béz ével unan anézhô, ô véza ma éc’h eûz gwastet da zouar, ha ma éc’h eûz lazet da bobl ; gwenn ar ré fallagr na vézô két galvet da vikenn.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/15&oldid=156543 »\nKemmoù diwezhañ degaset d'ar bajenn-mañ d'an 10 Meu 2020, da 17:05.


Pajenn:Almanak Breiz Izel (1872).djvu/95 - Wikimammenn\nPajenn:Almanak Breiz Izel (1872).djvu/95\nPa oant digwezet tost d’ar bourk, ez oa war ann hent ar c’hemener, o tistrei euz he dewez :\nAR RE A OAR LENN\nAr broio ar muia evuruz eo ar re lec’h ma oar ann holl lenn ha skriva.\nAr re a oar lenn ha skriva a anavez gwelloc’h ho micher. Gant ul levr mad, un oberour (ouvrier) a disk kalz a dreo ; gwelloc’h e labour, muioc’h e c’hone ha nebeutoc’h a em skuiz. Bars ul levr mad, al labourer douar a disk pe arar eo ar gwella, penoz e tle teila he douar, ha petra eo ar gwella hada ebars. Ur mesaër a disk iwe petra a zo mad ewit ann denved, ha petra ewit ann oc’henn hag ar saout.\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/95&oldid=119031 »


Wikimammenn:Merourien - Wikimammenn\nMerourien ar wikimammenn a zo implijerien dezho ostilhoù ouzhpenn da reoù un implijer boaz, a-benn gwareziñ ha derc'hel gant un embann a-zoare. 3 merour zo evit ar poent (gwelout listenn ar verourien e traoñ ar bajenn).\n1 Da betra kaout merourien ?\n2 Gwirioù ha dleadoù\n2.1 Ar pezh a c'hell ober ar verourien\n2.2 Ar pezh a rank ar verourien ober\n2.3 Ar pezh n'hall ket ar verourien ober\n2.4 Ar pezh eo arabat d'ar verourien ober\n3 Roll ar verourien\nDa betra kaout merourien ?Aozañ\nAr skridaozerien, enrollet pe get, o deus galloudoù ledan war ar Wikimammenn memestra. Gallout a reont kemmañ lodennoù pajennoù, adenvel anezho, nullañ ar freuzañ, kas ur galv evit un diviz reolata, etc… Evit ober war-dro ul lec'hienn evel ar Wikimammenn ma c'hall pep gweladenner mont da cheñch diouzh e c'hoant kement pajenn zo koulz lavaret e ranker kaout ostilhoù kreñv evit, da skouer, ingalañ fazioù, diverkañ pajennoù didalvez pe er-maez ar jeu, prennañ pajennoù (evit o gwareziñ) pe mirout ouzh ar freuzerien ar gwir da cheñch pajennoù e-pad ur frapad amzer bennak. Evit abegoù surentez anat n'hall ket seurt binvioù bezañ lakaet etre daouarn an holl. Setu perak eo bet krouet ar statud merour. Deroet e vez da dud a gemer perzh er Wikimammenn, a c'houlenn kaout ar statud-se, hag a zo bet lakaet he fiziañs enno gant ar gumuniezh.\nGwirioù ha dleadoùAozañ\nAr pezh a c'hell ober ar verourienAozañ\nAr verourien o deus arc'hweladurioù ouzhpenn d'ur implijer boaz. Gallout a reont:\ngwareziñ pe diwareziñ pajennoù ha kemm anezho daoust ha ma 'z int gwarezet ;\ndilemel pajennoù ha skeudennoù hag an istor stag outo;\nlenn ha diziverkañ ar bajennoù dilamet gant ar verourien o-unan ha sellet en dielloù krouet evito ;\nstankañ ar chomlec'hioù IP (gwelout Dibar:BlockList) ha reoù an implijidi enrollet ;\nkemm kemennoù an etrefas gant an takad MediaWiki ;\nmerkañ ur c'hemm evel gwiriet ;\nenporzhiañ pajennoù ha patromoù ;\nellet ouzh roll ar pajennoù n'emaint ket heuliet gant implijer ebet ;\nAr pezh a rank ar verourien oberAozañ\nA-raok implijout an arc'hwelioù ouzhpenn zo en e gerzh e rank ar verourien goulenn aotre ar gumuniezh atav. Ne zle ket, e mod ebet :\nprennañ ur bajenn ma'z eus gantañ un tabut skridaozañ gant implijerien all war ar bajenn-se ;\nstankañ ouzh un implijer all ar gwir da vont war ar pajennoù hep tremen dre an argerzh boas evit se war Wikipedia:Vandalerezh war ober ;\ndiverkañ ur bajenn hep bezañ enskrivet anezhi en a-raok war ar bajenn Wikimammenn:Pajennoù da nullañ ;\nNemet evel-just evit an taolioù vandalerezh bihan (lakaomp unan bennak a grou ur bajenn evir lavaret koukou d'e vignoned) a c'hall bezañ goullonderet gant an implijerien all ivez ha diverket gant ar verourien hep tremen dre ar bajenn Wikimammenn:Pajennoù da nullañ. Se ne dalvez nemet evit ar pajennoù warno tamm titour talvoudus ebet evit ar wiki.\nN'haller ket morse diverkañ danvez pajennoù boulc'het gant danvez enno hep kas keloù a-raok.\nAr pezh n'hall ket ar verourien oberAozañ\nE nep doare n'eus gant ar verourien muioc'h a c'halloud eget gant ar wikipedourien all e-keñver krouiñ, kemm, adstummañ, pe sturiañ danvez ar pennadoù. Rankout a ra ar verourien klask ober a seurt ma vo aesaet an eskemm etre ar pajennoù (liammoù, rummadoù, adkasoù, pajennoù digejañ....). C'hoari a reont ivez ur roll evit gwareziñ danvez ar pennadoù diouzh ar vandalerezh.\nN'emañ ket gant an implijerien titouroù ouzhpenn evel chomlec'h IP pe chomlec'h postel ar wikipedourien.\nN'hall ket ar verourien cheñch statud un implijer bennak. Kement-se n'hall bezañ graet nemet gant ur Bureviad. Ha n'eus nemet ur steward a c'hall tennañ e wirioù merañ digant unan bennak.\nAr pezh eo arabat d'ar verourien oberAozañ\nDre vras ne zle ket ur merour kemer divizoù hep ali hag asant ar gumuniezh en a-raok. Arabat eo dezhañ implijout e ostilhoù evit ur gounid personel ivez pe en un doare dizonest. Ma vez seurt emzalc'hioù gant ur merour e c'haller soñjal e kammimplij e veli.\nRoll ar verourienAozañ\nRoll ar verourien :\nMF-Warburg (13 a vis Du 2010 - 4 a viz Kerzu 2010)\nGwendal (3 a viz Kerzu 2010)\nVIGNERON (3 a viz Kerzu 2010)\nGwelout : Dibar:ListGroupRights\nAdtapet diwar « https://br.wikisource.org/w/index.php?title=Wikimammenn:Merourien&oldid=59398 »\nKemm diwezhañ d'an 17 C'hwe 2014 da 09:44\nKemmoù diwezhañ degaset d'ar bajenn-mañ d'an 17 C'hwe 2014, da 09:44.


Ar Mossos d'Esquadra (katalaneg : Policia de la Generalitat de Catalunya-Mossos d'Esquadra), da lavaret eo gwazourien ar skouadron, gwazed ar bagad, eo polis emren Katalonia. Krouet e oa bet e 1983 diwar un hengoun eus an XVIIIvet kantved.\nE 1718 e oa bet sinet gant gouarnour Tarragona un dekred en doa krouet an Escuadras de Paisanos (bagadoù peizanted), hendadoù ar Mossos d'Esquadra.\nAdkrouet e oa bet ar Mossos d'ar 14 a viz Gouere 1983 gant gouarnamant emren Katalonia hag abaoe ez eus bet roet kefridioù ouzhpenn dezho tamm-ha-tamm. Etre 1994 ha 2008 o deus erlec'hiet tamm ha tamm polis Spagn (Guardia Civil ha polis broadel) evit an holl gefridioù nemet ar stourm a-enep ar sponterezh ha merañ an enbroidi.\nE 2016 e oa 21 000 a boliserien hag ofiserien polis-barn.\nEn arvar emañ ar Mossos abaoe miz Here 2017, daoust d'o emzalc'h skoueriek goude gwalldaol Barcelona e miz Eost eus ar memes bloaz. O fenn, Josep Lluís Trapero Álvarez, zo bet tamallet dezhañ gant justis Spagn chom hep bezañ graet trawalc'h evit mirout ouzh an dud da votiñ e referendom Here 2017 ha chom hep bezañ sikouret poliserien ar Guardia Civil a oa stanket gant manifesterien. Tamallet eo a zispac'had gant ar varnerien met chomet eo dieub evit c'hoazh. Gwelet e vez ar Mossos evel un nerzh a-du gant an dizalc'hidigezh gant ar vrasañ lodenn eus politikerien ha kazetennoù Spagn ha neuze ez eus galvoù evit digreskiñ o fouez e sistem justis Spagn.\nRenkoù Mossos d'Esquadra\nAdtapet diwar « https://br.wikipedia.org/w/index.php?title=Mossos_d%27Esquadra&oldid=1891444 »\nDernière modification le 5 Gen 2021, à 18:35\nKemmoù diwezhañ degaset d'ar bajenn-mañ d'an 5 Gen 2021, da 18:35.


Pajenn:Imitation ar Verc’hes Vari.djvu/11 - Wikimammenn\nPajenn:Imitation ar Verc’hes Vari.djvu/11\nEn hano an Tad hac ar Mab hac ar Speret-Santel. Evel-se bezet great. .\nAutrou-Doue, grit din ar c’hraç da antreal en dispositionou e pere e tlean beza evit offr deoc’h dignamant, gant ar Bêlec, ar sacrifiç adorabl eus an ofern pehini a gommanç.\nHe offr a ran deoc’h, va Doue, en union hac en intantionou Jesus-Christ hac an Ilis, evit renta d’ho majeste an adoration a verit ; evit ho trugarecat eus oc’h oll madoberou, evit satisfia d’ho justiç offanset, ganeme e particulier, hac obten, dre voyen Jesus, an oll graçou a bere hon deus esom, me, va c’herent, va mignonet, etc.\nVa Doue, evit anaout va phec’hejou, n’oc’h eus qet esom absolumant ho ansafen ; lenn a rit anezo em c’halon. Mæs evit va dispos da veza pardonet dre ar binigen, e c’hordrenit din cofes va offansou. Eh bian ! va Doue, me a sao va moues a enep din va-unan ; me a\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/11&oldid=113394 »\nKemmoù diwezhañ degaset d'ar bajenn-mañ d'an 2 Gen 2018, da 10:57.


Tro Bro-C'hall war varc'h-houarn 1923 - Wikipedia\nTro Bro-C'hall war varc'h-houarn 1923\nHenri Pélissier, trec'h e 1923\nDalc'het e oa bet 17vet Tro Bro-C'hall war varc'h-houarn etre ar 24 a viz Mezheven hag an 22 a viz Gouere (15 tennad-hent, 5 386 km). Gounezet e oa bet gant ar reder gall Henri Pélissier, 24,233 km/e e dizh keitat : kentañ gounideg gall an hini eo abaoe ma oa aet ar maout gant Gustave Garrigou e 1911.\nAet e oa kuit an Dro eus tachenn ar c'hoarioù Luna Park (Pariz) war-du ar c'hornôg a-raok distreiñ da Sportva ar Briñsed (Pariz) dre ar reter. Aotreet e oa bet ar rederien da ober gant pezhioù distag da zresañ o marc'h-houarn.\nGwisket e oa bet ar C'hrez melen gant ur reder italian evit ar wech kentañ, Ottavio Bottecchia e anv.\nEizh reder ha daou-ugent hepken a oa deuet a-benn da dizhout Pariz war ar c'hant nav ha tregon o devoa lakaet o anv er penn-kentañ.\n28 a viz Mezheven 1923 : 3e tennad-hent etre Cherbourg (Manche) ha Brest ; trec'h eo Henri Pélissier Bro-C'hall.\n30 a viz Mezheven 1923 : loc'het ar 4e tennad-hent eus Brest war-du Les Sables-d'Olonne (Vañde).\n1añ Henri Pélissier Bro-C'hall 1 222e15'30"\n2l Ottavio Bottecchia Italia 1 + 30'41"\n3e Romain Bellenger Bro-C'hall 1 + 1e04'43"\n4e Hector Tiberghien Belgia 1 + 1e29'16"\n5vet Arsène Alancourt Bro-C'hall 1 + 2e06'40"\n6vet Henri Collé Suis 2 + 2e28'43"\n7vet Léon Despontin Belgia 1 + 2e39'49"\n8vet Lucien Buysse Belgia 1 + 2e40'11"\n9vet Eugène Dhers Bro-C'hall 2 + 2e59'09"\n10vet Marcel Huot Bro-C'hall 1 + 3e16'56"\nAdtapet diwar « https://br.wikipedia.org/w/index.php?title=Tro_Bro-C%27hall_war_varc%27h-houarn_1923&oldid=1592569 »\nKemmoù diwezhañ degaset d'ar bajenn-mañ d'an 20 Gwe 2014, da 15:51.


Pajenn:Le Gonidec - Bibl Santel pe Levr ar Skritur Sakr, eil levr.djvu/318 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/318\n49. Mil dén a gouézas enn deiz-zé eûz a dû Bakkides : hag hén̄ a zistroaz da Jéruzalem gan̄d hé dûd.\n50. Hag hî a zavaz keriou kré er Judéa, hag a grévaaz gan̄t muriou uc’hel, gan̄d dôriou ha gan̄t potaḻou ; ar c’hréou a oa é Jériko, é Ammaus ; é Bétoron, é Bétel, é Tamnata, é Fara, hag é Topo.\n51. Ha Bakkides a lékéaz gwardou enn-hô, évid ôber argadennou enn Israel.\n52. Krévaad a réaz ivé Betsura ha Gazara, hag ar c’hré ; hag é lékéaz gwardou enn-hô, ha kalz a voéd.\n53. Kéméroud a réaz évit gwéstl mipien ar ré-gen̄ta eûz ar vrô, hag hô lékéaz é kré Jéruzalem évit béza dalc’het énô.\n54. Er bloaz trizég ha seiz-ugen̄t, enn eil viz, é c’hourc’hémennaz Alsimus ma vijé diskaret muriou a ziabarz ann templ, ha ma vijé freûzet ôberiou ar brofeded : hag hén̄ a zéraouaz hô disman̄tra.\n55. Hôgen enn amzer-zé é oé skôet Alsimus, ha na hellaz két peur-ôber ar péz en doa déraouet : serret é oé hé c’hénou ; dalc’het é oé gan̄d ar péluz, ha na hellaz mui lavarout gér, na lakaat reiz é-béd enn hé dî.\n56. Hag Alsimus a varvaz neûzé gan̄t gloasiou brâz.\n57. Pa wélaz Bakkides pénaoz é oa marô Alsimus, é tistrôaz étrézég ar roué, hag ar vrô a choumaz enn éhan a-zoug daou vloaz.\n58. Ar ré fallagr a vennaz hag a lavaraz : Chétu Jonatas, hag ar ré a zô gan̄t-han̄ a vév bréma é péoc’h ha gan̄t fisian̄s : lékéomb éta da zon̄t Bakkides, hag hen̄ hô c’hémérô holl enn eunn nôzvez.\n59. Hag hî a iéaz, hag a rôaz d’éz-han̄ ann ali-zé.\n60. Hag hen̄ a zavaz évit mon̄t gan̄d eunn armé vrâz : hag é kasaz é-kuz lizéri d’hé eiled, a oa er Judéa, évit ma krôgchen̄t é Jonatas, hag er ré a oa gan̄t-han̄ : hôgen na helchon̄t két hé ôber, ô véza ma oé klevet méneg eûz hô dézô.\n61. Ha Jonatas ô véza kéméret han̄ter-kant dén eûz ar vrô, péré a oa da benn d’ar gwall zézô-zé, a lékéaz hô laza.\n62. Jonatas, ha Simon, hag ar ré a oa gan̄t-hô en em dennaz é Betbessen, péhini a zô enn distrô : hag hî a aozaz hé dizeriou, hag a grévaaz anézhi.\n63. Pa glevaz Bakkides kémen̄t-sé, é strollaz hé holl dûd, hag é c’halvaz ar ré a oa er Judéa.\n64. Hag hén̄ a zeûaz, hag a ziazézaz hé gamp uc’héloc’h égét Betbessen : hag hén̄ a stourmaz out-hi a-zoug meûr a zeiz, hag a réaz gwindaskou.\n65. Jonatas ô véza lézet hé vreûr Simon er géar, a iéaz dré ar mésiou, hag a valéaz gan̄d eul lôd brâz a dûd.\n66. Skei a réaz Odaren hag hé vreûdeûr, ha mipien Faséron enn hô zeltou : hag hén̄ a zéraouaz dispenna hé énébourien, ha béza brudet gan̄d hé ôberiou kaer.\n67. Hôgen Simon, hag ar ré a oa gan̄t-han̄, a iéaz er méaz eûz a géar, hag a zevaz ar gwindaskou.\n68. Stourmi a réjon̄t out Bakkides, hag é tispenchon̄t hé armé : gwall c’hlac’haret é oé gan̄t-hô, dré ma wélaz pénaoz é eo éat-da-gét hé aliou hag hé gamméjou.\n69. Hag ô véza savet droug enn-han̄ oud ar ré fallagr hô doa he aliet da zon̄d enn hô brô, é lazaz kalz anézhô : hag hen̄ a lékéaz enn hé benn distrei d’hé vrô gan̄d ann dilerc’h eûz hé armé.\n70. Jonatas ô véza klevet kémen̄t-sé, a gasaz kannaded étrézég enn-han̄, évid ôber ar péoc’h gan̄t-han̄, hag évid ann distol eûs ar ré a oa bét kéméret er brézel.\n71. Bakkides a aotréaz kémen̄t-sé a galoun vâd, hag a réaz ar péz a c’houlenné : hag é touaz pénaoz en̄dra ma vévché na rajé mui a zrouk d’ézhan̄.\n72. Disteûrel a réaz d’ézhan̄ ar ré en doa kéméret ken̄t é brô Juda ; distrei a réaz d’hé vrô ha na zeûaz mui er Judéa.\n73. Éhana a réaz ar brézel enn Israel : Jonatas a iéaz da choum é Mac’hmas, hag a zéraouaz énô barna ar bobl ; hag hén̄ a zispennaz ar ré fallagr é Israel holl.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/318&oldid=163860 »\nKemmoù diwezhañ degaset d'ar bajenn-mañ d'an 29 Eos 2020, da 14:15.


Embannet : 26 a viz Du 2020\nAbaoe miz Kerzu 2020 ez eo posupl pellgargañ ur pak klot a zo ennañ stumm diwezhañ an difazier evit holl stummoù an heuliad Microsoft Office. Gant ar pak-mañ e teu ur programm staliañ a gavo pe stumm Office ho peus war hoc’h urzhiataer hag a ginnigo deoc’h pe stumm an difazier a vo staliet.\nMard oc’h sur pe stumm Office a zo war hoc’h urzhiataer e c’hallit atav pellgargañ ar pak skañvoc’h a glot mat gantañ :\nSavadenn stabil : d'ar Sadorn 19 a viz Genver 2021 (savadenn m44).\nPellgargañ an difazier evit Microsoft Office 2016, 2019 pe 365 - 32 bits.\nPellgargañ an difazier evit Microsoft Office 2016, 2019 pe 365 - 64 bits.


Goueliou kala Goanv - Wikimammenn\nGoueliou kala Goanv\nTi moulerez Sant-Gwilherm, 1911 (p. 167-169)\n◄ Yann hag an Ankou Goueliou kala Goanv Eun taol lagad war an amzer goz ►\nSetu eat ebiou d’eomp an deiziou seder, an deiziou tomm ha skedus, ma’z eamp dindan ar gwez bodennek da glask ar freskadurez, en eur zelaou richan dudius al labousedigou o kana hag o iskana penn-da-benn an deiz meuleudiou o C’hrouer.\nGreat eo an eost, dastumet eo bet er c’hrignol gant bennoz an aotrou Doue; ar frouez all, per, avalou, kistin, rezin, a zo deuet ive d’o mare da zigas sonj d’eomp eus madelez hon Tad a zo en env.\nAn diskar-amzer o tremen a zigas war hor c’harteriou derveziou krennet, tenvaleat alies gant ar c’houmoul du leun-zour. Deliou glas ar c’hoajou ker koant d’an nevez-amzer a zo deuet da veza melen ; distaga a reont eus ar gwez, hag e kouezont d’an douar, ’lec’h ma vezint dastumet ha lakeat da ober teil.\nTristaat a ra ar bed o welet ar vantel c’hlasvez se o tizec’ha hag ar yenien o tostaat. Pep-hini e leac’h mont d’ar meaziou, pa deu ar pardaez, a jach war-zu e di, a dosta zoken oc’h an tan, evit lenn pe selaou eur marvailh bennak. Evel douget gant ar pez a wel en dro d’ezan, d’ar poent-ma eus ar bloaz, an den a bleg warnan e-unan hag a ra eleiz a zonjou. Pep tra breman a lavar d’ezan : « Mervel a ri… dizale ! Da vuez a dremeno evel ma tremen an deliou… Koueza ri, ha da gorfa deuio da veza preiz ar prenved. »\nHogen, mouez Doue a zav neuze ive evit lavaret d’he zro : « … Sevel a raio ac’hano eun deiz evit mont d’ar vuez pe d’ar maro da viken ! Da bep hini eo brema dibab !… »\nAn Iliz a zo bet savet gant Jezuz-Krist; lavaret en deus e vije ganti betek deiz diveza ar bed ! A ! kement se a zo eas da gredi pa jomer a-zevri da zonjal enni.\nSantout a reer eo bet c’houez Doue oc’h ober d’ezi lakaat goueliou an Holl-Zent hag an Anaon d’ar mare-ma eus ar bloaz ! E hini-all ebet na vijent bet gwelloc’h…\nGoueliou kala goanv eo goueliou an tiegeziou kristen.\nDa zeiz gouel an Holl-Zent, lagad ar galon a dreuz an oabl evit sevel d’ar Baradoz, bro an eürusded, ’lec’h ma’z eus meur a hini eus hor c’herent maro er stad a c’hras ha kurunet brema a sked hag a beoc’h gant Doue. Emaint ouz hor gortoz ; asten a reont d’eomp o diwreac’h ; o c’hlevet a reomp en deiz kaër-ze o lavaret d’eomp : « Kemerit kalon ! Rust eo an hent, gwir eo ; hogen, na vo ket hir ar veach… Dalc’hit tost da Zoue ha d’e Iliz, en em virit dioc’h ar pec’hed, bezit trugarezus e-kenver an holl ; en doare ze e teuot dizale da jom ganeomp el leac’h ma eürus en tu-all da gement a oufed lavaret… »\nOuspenn ze, hor c’herent deuet da veza sent e baradoz an aotrou Doue n’ankounac’haont ket ar re o deus lezet war o lerc’h en draonien-ma a zaelou. Pedi a reont evito, ha meur a wech, hep gouzout dare d’eomp, o deus bet evidomp grasou kaer.\nNag a veurded en deiz-ma gant lidou an Iliz ! Gaudeamus, emezi ; bezomp laouen e Doue ! Anat eo ema gouel ar baradoz, mezive gouel an douar, rak gloar ar zent a ro d’eomp da fiziout e vezo hon hini eun dervez !\nN’anavezan netra hag a vije muioc’h gouest da deneraat va c’halon eget eun dro vale war ar meaz da bardaez an Holl-Zent, endra m’a ema ar glazou o son kanvou, o c’houlen pedennou d’an Anaon kez ! Ar glazou-ze klevet evel-se, o vont eus an eil kloc’hdi d’egile, pebez kanaouen ankenius ! Nag i a sko ar c’halonou kaleta !\nPetra da lavaret eus gouel an Anaon, gouel ar purkator, ma c’helche beza gouel en eul leac’h ker poanius ?\nE nep leac’h marteze n’eus muioc’h a zonj eus an Anaon eget a zo e Breiz-Izel. Bemdez, e pep ti breizad, e vez lavaret an De Profundis evito e « grasou » ar pardaez ; o hanoiou a vez lakeat war ar beden-zul, hag, da c’houde an ofisou n’ez eer ket d’ar gear hep beza bet o taoulina war o beziou glaz er vered. Ne vez ket eun eured e Breiz-Izel hep ma ve lakeat eur zervich gant an Anaon kerent, a deu evel-se da gaout evel eun tan va eus ar fest.\nO ra zalc’ho start ar Vretoned d’an holl giziou mat-se !\nHa pa gomzan eus an Anaon, me a c’houlen aotre va c’henvroïz evit digas sonj d’ezo eus traou hag a veze great gwechall, hag a zo o vont, siouaz ! war rouesaat. Gwelet em eus bet e meur a barrez ar c’homzou-ma skrivet e brezonek war varv-skaon an ilizou :\n« Bezet truez ouzomp, o c’houi da vihana hag a zo hor mignoned ! » Hag ar re-ma-all :\n« Hodie mihi, cras tibi, Hirio d’in-me, warc’hoas d’it-te. »\nE bered ar Minihi, tost da vez sant Erwan, em eus sonj mat da veza lennet kement-ma :\nEVIT ANNE-YVONNE HERVÉ,\nPRIED PIERRE PICARD,\nMARVED AR 16 A VIZ C’HOUEVRER 1900,\nOAJET A 60 VLOA.\nDOUE DA BARDONO AN ANAON !\nKaera skouer !… Ha perak eo ken rouez ar skridou brezonek a-wel d’an holl evel se ? Ar Vretoned a dlefe beza kustum ouz an traou-ma. Petra ! n’eo ket eur vez evidomp na ve kavet en hor berejou nemet unan pezaou vean-bez, brezonek warno… war beziou tud ha na gomzent peur-liesa nemet ar brezoneg ?\nMa karchemp muioc’h hor bro e vichemp ive muioc’h douget da viret ar pez a zo d’ezi, ha d’ezi hebken.\nEn han Doue, mistri-skol, va c’henvreudeur, deskit Histor Breiz d’ho skolaerien, pe Breiz a zo o vont da veza henvel ouz pastellou distum Bro-C’hall !\nAdtapet diwar « https://br.wikisource.org/w/index.php?title=Goueliou_kala_Goanv&oldid=160590 »\nKemmoù diwezhañ degaset d'ar bajenn-mañ d'an 28 Ebr 2020, da 18:11.


tabouret pliant blanc – peersquared.info\ntabouret pliant blanc tabouret pliant en hpde tabouret de bar pliable blanc36 tabouret pliant en hpdehtml.\ntabouret pliant blanc tabouret pliant blanc petit tabouret pliant ikea cool tabouret pliant folk coloris noir prix pas cher tabouret pliant blanc tabouret bar pliant blanctabouret pliant blanc taboure.\ntabouret pliant blanc zdd tabouret pliant portable metal mazar tabouret de pache en plein air tabouret petit tabouret pliant blancmarque fly tabouret pliant.\ntabouret pliant blanc daclicieux fly chaise concernant tabouret de bar pliant fly simple trendy tabouret pliant blanc exemple images tabouret pliant blanc ikeadelicieux fly chaise concernant tabouret.\ntabouret pliant blanc tabouret de bar pliant blanc ikeatabouret pliant lona uni blanchtml.\ntabouret pliant blanc tabouret snack pliable blanc petit tabouret pliant blanctabouret snack pliable blanc 10000181122html.\ntabouret pliant blanc tabouret de bar pliable blanctortuga tabouret pliant blanc bleu rouge avec plateau c2x20189601.\ntabouret pliant blanc tabouret de bar pliable stunning tabouret snack pliable blanc with tabouret de bar pliable petit tabouret pliant blanctabouret de bar plastique 4744html.\ntabouret pliant blanc tabouret de salle de bain pliant blanc racglable en hauteur tabouret pliant bois blancarticlehtml.\ntabouret pliant blanc tabouret pliant artiga tabouret de bar pliable blanctabouret pliant artiga f 4713365.\ntabouret pliant blanc siage tabouret pliant pliable en boisblanc tabouret pliant blanc ikeap ma1681034.\ntabouret pliant blanc tabouret en bois blanc angela tabouret pliant blanc ikeap tabouret en bois blanc angela 265349 4308html.\ntabouret pliant blanc franklin tabouret bar dossier pliant tabouret de bar pliable blanc90404879.\ntabouret pliant blanc tabouret ikea bar ikea tabouret bar bar free bar ikea tabouret bar blanc tabouret ikea bar petit tabouret pliant blanctabouret ikea bar ikea tabouret bar bar free bar ikea tabour.\ntabouret pliant blanc harbour housewares tabouret pliant compact blanc lot de 4 tabouret pliable blancf 117200301 auc5055512097685html.\ntabouret pliant blanc vivezen chaise siage tabouret pliant pliable en boisblanc tabouret haut pliant blancp ma1681034.\ntabouret pliant blanc chaise pliante fly chaise pliable design finest fabulous tabouret pliant blanc chaise pliante unique chaise pliante tabouret pliant blanc ikeachaise pliante fly chaise pliable de.\ntabouret pliant blanc tabouret pliant blanc tabouret pliant bois blanctabouret pliant blanc 2.\ntabouret pliant blanc tabouret dexterieur blanc ou taupe touch par talenti tabouret pliant bois blanctabouret d exterieur blanc ou taupe touch par talenti 2308html.\ntabouret pliant blanc tabouret pliant london rose et blanc gifi 405241x tabouret haut pliant blanc405241 tabouret pliant london rose et blanchtml.\ntabouret pliant blanc tabouret de bar pliable inet tabouret de bar pliable blanc100019453htm.\ntabouret pliant blanc tabouret pliant blue seat herdegen tabouret de bar pliant blanctabouret pliant blue seat herdegen 10469html.\ntabouret pliant blanc petit tabouret de cuisine tabouret pliant blanc tabouret pliant blanc tabouret de bar de cuisine petit tabouret de bar pliant blanc ikeapetit tabouret de cuisine tabouret pliant.\ntabouret pliant blanc tabouret pliant blanc tabouret de bar pliable blancarticle 915094 tabouret pliant blanc.\ntabouret pliant blanc free tabouret pliant but with tabouret pliant but tabouret pliant bois blanctabouret pliant buthtml.\ntabouret pliant blanc tabouret de bar pliant ikea table ikea bois interesting table de camping pliante ikea unique tabouret tabouret de bar pliant blanctabouret de bar pliant ikea table ikea bois inte.\ntabouret pliant blanc images product 600 043 9 043906 tabouret pliant petit tabouret pliant blanctabouret de jardin pliant bambou blanc 43906html.\ntabouret pliant blanc beautiful awesome elegant tabouret de bar nala reims u store phenomenal tabouret pliant conforama de cuisine blanc ikea with tabouret cuisine ikea with tabouret pliable blanctabo.\ntabouret pliant blanc petit tabouret pliant blanc ikeapetit tabouret pliable tabouret pliant portable en plastique petit tabouret pliant ikea.\ntabouret pliant blanc chaise bar pliante ikea chaise sign chaise bar occasion bar occasion perfect tabouret de bar pliant tabouret bar pliant blancchaise bar pliante ikea chaise sign chaise bar occasi.\ntabouret pliant blanc best tabouret marche pied pliant blanc achat vente marchepied tabouret march marche pied pliant ikea with petit tabouret pliant ikea tabouret bar pliant blancpetit tabouret plian.\ntabouret pliant blanc tabouret pliant assise en bois blanc tabouret pliant blanc ikea4407 tabouret pliant assise en bois blanc 3560238574676html.\ntabouret pliant blanc tabouret pliant blanc good chaise en bois ikea with tabouret pliable ikea tabouret de bar pliant tabouret haut pliant blanctabouret pliant blanc good chaise en bois ikea with tab.\ntabouret pliant blanc simple tabouret de bar creme tabouret de bar couleur tabouret de bar couleur prune interesting lot tabouret pliant blanc ikeatabouret pliant blanchtml.\ntabouret pliant blanc paris prix tabouret de bar pliant steam blanc tabouret haut pliant blancf 117200301 par2009930572630html.\ntabouret pliant blanc blanc siage rond mactallique pliante escabeau tabouret haut pliant blanctabouret pliant blanchtml.\ntabouret pliant blanc great free tabouret de jardin pliant bambou blanc with tabouret blanc with pliant with tabouret pliant but tabouret pliant blanc ikeatabouret pliant buthtml.\ntabouret pliant blanc tabouret de bar pliable blanctabouret pliant tabouret marche pied tabouret a marche blanc 6636289.\ntabouret pliant blanc lot de 10 tabourets pliants blanc mariara tabouret de bar pliant blanc ikeap lot de 10 tabourets pliants blanc mariara 295133 4308html.\ntabouret pliant blanc tabouret bar pliant tabouret de bar pliant blanc tabouret pliant de bar tabouret de bar pliant tabouret bar pliant tabouret pliant blanc ikeatabouret bar pliant related post tabo.\ntabouret pliant blanc alacgant et pratique le tabouret de bar gud dethnicraft trouvera facilement sa place dans une cuisine ouverte ou un salon un tabouret design en chane tabouret de bar pliant blanc.\ntabouret pliant blanc blanc marche pied escabeau tabouret siege pliant portable pliable camping 776 tabouret de bar pliant blanc ikeamarche pied tabouret pliant 253614386241html.\ntabouret pliant blanc attrayant castorama table de cuisine 18 tabouret pliant bois blanc tabouret de bar pliable blancattrayant castorama table de cuisine 18 tabouret pliant bois blanc.\ntabouret pliant blanc 30 frais tabouret bar pliant tabouret pliant blanc ikeatabouret pliant blanchtml.\ntabouret pliant blanc tabouret bar industriel pliant bois noir design cuir pliable but italien leroy merlin haut avec dossier tabouret de bar pliant blanccm7v 10134.\ntabouret pliant blanc tabouret pliant blanc excellent chaise bar blanc tabouret de bar funky blanc tabouret de bar pliant tabouret de bar pliable blanctabouret pliant blanc.\ntabouret pliant blanc tabouret bar pliant pas cher tabouret pliant with tabouret de bar pliant fly tabouret de bar pliant blanctabouret de bar pliant flyhtml.


Pajenn:Marigo - Abrege eus an Aviel.djvu/36 - Wikimammenn\nPajenn:Marigo - Abrege eus an Aviel.djvu/36\nAn eil Sul\nneuse e ve ive muy a Suliou goude ar Pantecost, da lavaret eo etre ar Pantecost hac an Azvent. Mar gu’erru eta Sul ar Septuagesim goude an eil, pe an drede, pe ar bevare, pe ar bempet Sulvarlerc’h ar Rouane, e reot ar Veditation merquet evit Sul ar Septuagesim, hac e tremenot ar re all, pere o devezo o flas goude an drede Sul varn-uguent varlerc’h ar Pantecost, hervez ma ê merquet eno.\nEvit an drede Sul goude ar Rouane.\nPA antree Jesus er Guær a Gafarnaom, ur Centenier, da lavaret eo un Officer peini a gommande var gant soudart, a yeas d’e gavout hac a lavaras dezàn : Salver, beza em eus ur servicher clàn em zy, hac a souffr ur boan diremed. Jesus a respontas : mont a rin d’y, ha me er pareo. An officer a replicas : ne veritàn quet, va Salver, e antreac’h em zy ;\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/36&oldid=94956 »\nKemmoù diwezhañ degaset d'ar bajenn-mañ d'an 8 Du 2016, da 18:15.


KREIZENN SOKIOSEVENADUREL AR ROC’HAN | Ville de Vannes\nAllo Ti-Kêr emellout\nAr gevatalded maouezed / gwazed\nKartenn identelezh ha paseporzh\nEmglev keodedel a gengred\nKorn kuzul implij\nNoazadurioù e-keñver loened\nNatur e Kêr\nGlad ar gwez\nGwened doc’h Tu al Liorzhoù\nRaktresoù bras ar gumun\nObererezhioù yaouankiz ha dudiamantoù\nSkol sonerezh hag atalieroù arzel\nAr greizenn Henri-Matisse\nKreizenn sokiosevenadurel ar Roc'han\nKreizenn Stankennoù Kergadoù\nSikour d’ar skolidi\nErlec'hioù kerent - bugale\nLec’hioù degemer bugale-kerent\nBurev titouriñ yaouankiz\nTremen d’an dud dalc'het en o c'herzhed\nGwened àr velo\nGwareziñ ar madoù hag an dud\nNiverennoù evit an trummadoù\nSteuñv Gwareziñ evit ar Gumun – SGK\nKreizenn Henri Matisse\nKreizenn ar Roc’han\nKreizenn Obererezh ar Gumun\nOberoù sokial ha kenempriñ\nLojeris studierion - Labourizion yaouank\nGwelet an teulioù a-zivout ar c'hêraoziñ\nGwez, gwarez ha reolennoù\nBuhez ar c’hevredigezhioù\nPorched goulennoù skoaziadennoù\nPalez an arzoù\nMirdi an Arzoù-kaer, Ar C'hovu\nMirdi Istor hag Arkeologiezh\nBuhez ar studierion\nStajoù, deskardelezh, servijoù keodedek\nDisoc’hoù sport e Gwened\nOBER ANAOUDEGEZH GET\nSavouriezh ha glad\nA-hed an istoer\nKêr arz hag istor\nEmbregerezhioù hag ekonomiezh\nSikour krouiñ embregerezhioù ha neveziñ\nKovuoù ha marc’hadoù\nGwened àr varc’h-houarn\nKalite ar vuhez\nKêr oberiant ha sportel\nKêrioù ha kêrigoù bokedet\nSikour evit ar binvioù niverel\nGouelioù, festivalioù, saloñsoù\nGouelioù An Arvor\nJazz e Kêr\nLevr e Gwened\nSizhunvezh ar Mor Bihan\nFestival Fotoioù Gwened\nÉ klask labour\nKREIZENN SOKIOSEVENADUREL AR ROC’HAN\nKELEIER PROGRAMM AN OBEREREZHIOÙ E-KREIZIG-KREIZ AR C’HARTER UR SKOAZELL DOC’H AN DEN\nKement kreizenn a zo zo ur lec’h beviñ plijadurus, evit bout an tostañ posupl doc’h Gwenediz ha roiñ he lod d’ar « beviñ gwell kevret ». Mesk-ha-mesk e vez aozet, doc’h ar lec’h, abadennoù àr dachenn an dudioù, an deskadurezh, ar sevenadur hag an arzoù. Lec’hioù int ma c’hell an den bout selaouet ivez, ha lec’hioù kenlodiñ digor da razh an dud.\nPour les inscriptions et le programme détaillé, merci de vous présenter à l'accueil du centre.\nPROGRAMM AN OBEREREZHIOÙ\nCS Le Rohan programme 2021-2022.pdf\nCS ROHAN printemps hawaien.pdf\nCS ROHAN Trophée Goal Le Rohan.pdf\nCS ROHAN sortie pour tous 2022_A3 BD.pdf\nETRE 6 HA 10 VLEZ\nAr greizenn dudi zo ur lec’h ma vez broudet ar vugale da zeskiñ beviñ kevret, da vout emrenoc'h-emren, da vleuñviñ ha d’em zigoriñ davet ar re arall. 36 a vugale a c'hell bout degemeret eno d'ar muiañ.\nEvit lakaat e anv\nHarpiñ ar skoliata\nGet ar stignad-se e c’hell ar vugale ag ar CP d'ar CM2 bout sikouret get un den a-youl vat pa reont o deverioù-skol ha kemer perzh e obererezhioù deskiñ. Digoust eo ar stignad « harpiñ ar skoliata », ha digor da razh ar vugale skoliataet en ur skol gentañ. En drebad-se e vez sikouret get ar vugale gober o labour skol dre tud a-youl vat. Oc'hpenn tra e vez kinniget dezhe obererezhioù pedagogel, a astenn re ar skol.\nD’ar Lun, d’ar Meurzh ha d’ar Yaou, a 4e45 da 6e d'enderv Digoust eo an abadennoù / enskrivadurioù digor keit ma chomo plasoù\nETRE 11 HA 21 BLEZ\nUr Lec’h evit ar re yaouank – hani ar Vadalen – digor adal 11 vlez. Ur lec'h graet evit ar re yaouank, ma vez savet traoù, raktresoù, roet buhez dezhe ha selaouet an dud. Animaterion a vez àr ar lec'h, evit o skoazelliñ da seveniñ o c'hoantoù hag o raktresoù (ha pa sellhent doc'h an arzoù, ar sevenadur, an deverrañsoù …). Bout e c’hell ar re yaouank ivez kemer lod en un atalier liessport ur wezh ar sizhun.\nStignadoù graet a-ratozh evit ar re yaouank :\nRazh ar skolajidi a vez kinniget sikour dezhe en o skoliata. Get tud a-youl vat e c’hell ar vugale bout skoazellet en drebad-se. D’ar Lun, d’ar Meurzh ha d’ar Yaou, etre 4e30 ha 7e d’enderv.\nPourmenerion an Net, evezh niverel er rouedadoù sokial, meret get animaterion stummet.\nArgant bihan 16/21 blez. Ur feson da c’hounit un tamm argant en ur vout talvoudus d’ar strollegezh. Chanterioù a-stroll (talvoudiñ hentoù-bale, kaeraat ar c’harter) ambrouget get animaterion : 3 euriad labour en eskemm doc’h ur gopr 15€.\nBout àr ar straedoù. D’ar Merc’her d’enderv, d’ar Gwener ha d’ar Sadorn dre bep div wezh. An animaterion yaouankiz a ya da gavout re yaouank ar c’harter da gaozeal gete, d’o hentiñ, ha da zerc’hel ul liamm gete.\nEVIT AN DUD VRAS\nUr bochad abadennoù a vez kinniget evit aesaat ar c’henlodiñ, ar blijadur hag ar beviñ mat kevret : atalieroù harikotal , keginiñ, stammiñ, lenn, c’hoarioù-stroll, hag abadennoù sevenadurel ha sportel doc’h an deiz.\nGET AN TIEGEZHIOÙ\nKemerit lod e sortiadennoù, sportel pe sevenadurel, digor da razh ar rummadoù, pe en atalieroù evit kerent ha bugale 2-6 vlez. C’hwi a c’hell mont e vakañsoù ivez, da gampiñ d’an aod.\nE-pad ar momantoù espar-se, asambl get tud a vicher, e c’helloc’h beviñ amzer blijus get ho tiegezh, diskuizhiñ ha tapiñ begon en-dro.\nStignad doc’h ar rannad tiegezhel\nSkoaziadennoù evit gellet monet da vakañsiñ. Posupl eo ivez goulenn emgav get ar guzulierez ekonomikel, sokial ha tiegezhel, evit labourat kevret àr ar raktres vakañsiñ a garehed seveniñ. Na chomit ket etre an daou, ar greizenn sokial zo anezhi evit ma c’hellehed kas ho raktresoù da benn ivez.\nE-KREIZIG-KREIZ AR C’HARTER\nKrouiñ abadennoù er c’harter, asambl get e annezidi hag e gevredigezhioù, zo kefridi kreizenn sokiosevenadurel Kergadoù. Momantoù pouezus ha bourrus int, a laka an dud da gavout plijadur ha d’em veskiñ an eil re get ar re arall, evel :\nSadorniadoù etre ar rummadoù\nE-maez ar greizenn\nEr c’harterioù e vez an animaterion evit kinnig abadennoù dre bep div wezh. Razh ar rummadoù zo pedet da zonet da veviñ ur momant asambl.\nFestoù-karter Digor da razh an dud hag aozet kevret get ar strollad annezidi. Kement-se a ro an tu da em gavet an eil re get ar re arall pa vez un arvest, un abadenn, ur pred, kaozeadennoù...\nUR SKOAZELL DOC’H AN DEN\nBemdez e c’hell ar greizenn sokiosevenadurel ar Kergadoù ho skoazelliñ. Emgav a c’heller kaout get :\nUr guzulierez àr an ekonomiezh sokial ha tiegezhel ag ar Lun d’ar Gwener Evit kaout sikour pa vezit get an difraeoù melestradurel, é heuliiñ ho pudjed, evit bout aliet pe hentet a-zivout buhez ho tiegezh : ganedigezh ur bugel, dudioù, raktresoù vakañsiñ, boued… (digoust)\nUr plac’h-ar-boued evit an dud vras Bep Gwener kentañ ag ar miz. Ret eo goulenn emgav evit bout aliet get ur plac’h-ar-boued ag an Erlec’h Diarbenn Yec’hed. Dre bellgomz da 02.97.62.68.40 pe dre bostel da relais.preventionsante@mairie-vannes.fr (digoust)\nKêrioù Lab Evit bout aliet pa grouer un embregerezh - 06.65.93.59.35\nK.O.S.G. (Kreizenn Obererezh Sokial ar Gumun) Burev-pad ar Servij Obererezh Sokial (Font Energiezhoù, dour, ispisiri kengred…) - 02.97.01.65.00 D’ar Lun ha d’ar Meurzh ag 8e330 da 12e vintin (e-maez ar vakañsoù-skol)\nClic&Vannes Evit bout sikouret pa reer get un urzhiataer\nServijoù oc’hpenn a vez kinniget eno : Feurmiñ salioù d’ar breveziaded, d’ar c’hevredigezhioù pe d’ar stummadurioù\n80 rue de Rohan, Vannes\n02 97 01 62 47\nMaire-adjoint en charge des affaires sociales, de la solidarités et de la politique de la ville\nPlasenn Maurice Marchais — BP 509 - 56019 Gwened Cedex\nAg al Lun d’ar Gwener ag 8e da 12e15 hag a 1e15 da 6e.\nD’ar Sadorn vintin a 9e da 12e\nKREIZENN VELESTRADUREL KÊR\n7 straed Jozeb ar Brizh – 56000 Gwened\nAg al Lun d’ar Gwener ag 8e da 12e15 hag a 1e15 da 5e\nDegemer get servij Marilh ar Boblañs, d’ar Sadorn vintin a 9e da 12e\nD’ar Sadorn vintin, degemer dre bellgomz a 9e da 12e\nKREIZENN VICTOR HUGO\n22 bali Victor Hugo – 56000 Gwened\nAg al Lun d’ar Gwener ag 8e da 12e00 hag a 1e15 da 5e00


Breton (br) : Template “config-desktop” : Hardy (8.04) : Translations : kubuntu-docs package : Ubuntu\nTranslated and reviewed by Breizh on 2009-04-07\nKredoù ha lisañs\nTranslated and reviewed by Breizh on 2009-04-17\nTrezalc'het eo an teul gant ar skipailh teuliadur Ubuntu (https://wiki.ubuntu.com/DocumentationTeam). Evit kaout al listenn kendaoladerien, gwelit ar <ulink type="help" url="help:/kubuntu/contributors.xml">bajenn kendaoladerien</ulink>\nSkignet eo an diell-mañ dindan an aotre-implijout Creative Commons ShareAlike 2.5 Lisañs (CC-BY-SA).\nGallout a rit cheñch, ouzhpenn, gwellaat ar c'hod tarzh teuliadur Ubuntu dindan termenoù lisañs. An holl labourioù deveret a ret bezañ skignet dindan ar memes lisañs.\nSkignet eo an teuliadur o spiañ e vo talvoudus, met HEP GWARANTIÑ EBET seurt bennak; ar gwarantezioù GWERZHAÑ pe EVIT OBER UN DRA RESIS E-GIZ E VEZ SKRIVET EN DIWALL.\nUn eilad eus an aotre-implijout a c'hallit kavout amañ :<ulink type="help" url="help:/kubuntu/ccbysa.html">Creative Commons ShareAlike License</ulink>.\nCanonial Ltd. hag an izili raktres teuliadur Ubuntu\nAr raktres teuliadur Ubuntu


Kaozeal:Ger diskouezañ - Wikipedia\nKemmet em eus *diskouezañ e diskouez, 23 gwech er pennad ; dav eo kemmañ anv ar pennad ivez, mard eo ar gumuniezh a-du. — Lagad Zoltec (kaozeal) 3 Ebr 2018 da 18:08 (UTC)\nDiskouezañ e Yezhadur Kervella. Goulenn a ran ma tistrofed da zoare Neal, ha Kervella. Bianchi-Bihan (kaozeal) 3 Ebr 2018 da 18:43 (UTC)\nIskisat afer ! Gwir eo e ra Kervella gant « diskouezañ », lakaet da dalbenn ur chabistr. Gwir eo, a-hendall, na gaver ket ar verb « diskouezañ » er geriadurioù a ro a-unvouezh « diskouez » e-giz anv-verb ! Chalm, mac'hat, en doa spurmantet an toull-strap : kinnig a ra « ger diskouez »… Po'low (kaozeal) 4 Ebr 2018 da 09:29 (UTC)\nIskisat? E pe vloavezh eo bet embannet Yezhadur Kervella ? me gred eo 70 vloaz bennak zo. Bianchi-Bihan (kaozeal) 4 Ebr 2018 da 11:46 (UTC)\ne peseurt embannadur e lennez "ger diskouez"? Bianchi-Bihan (kaozeal) 5 Ebr 2018 da 06:32 (UTC)\n"Ar gerioù diskouez zo ‑mañ, -se, ‑hont, hervez al lec'h m'emañ an\ndra diskouezet. Klotañ a reont gant amañ, aze, ahont."\nTennet eus ar Yezhadur embannet gant Ti-embann ar skolioù e 1989 evit eil derez Diwan.\n"[...]. Skrivet e oa bet ar c'hentelioù gant Lukian\nKergoat, Yvon Gourmelon, Francis Favereau ha Martial Ménard. Tud all o doa roet un taol sikour\nivez : Paskal ar Marc'heg, Divi Kervella ha Tudu Huon."--Prieladkozh (kaozeal) 5 Ebr 2018 da 08:06 (UTC)\nAr gerioù diskouezañ[kemmañ ar vammenn]\nMeur a seurt zo eus ar gerioù-se:\nar re zo anvioù-gwan, lakaet pe war-lerc'h pe a-raok an anv diskouezet (e kembraeg y ty hwn, e spagnoleg esta casa)\nar re staget ouzh an anv (pe ar raganv) met n'int ket anvioù-gwan (an ti-mañ), hag a zo adverboù (berraet) evel e brezhoneg (an ti-mañ, ar re-mañ) pe e kembraeg (y ty 'ma), pe e galleg (cette maison-ci).\nar raganvioù diskouezañ: hemañ, ... hwn, hwnnw, a gemer lec'h an anv diskouezet\nBianchi-Bihan (kaozeal) 5 Ebr 2018 da 06:33 (UTC)\nPelec'h e Chalm ? La grammaire bretonne pour tous el « Lexique grammatical », p. 219-223, s.v. « ger diskouez » war un tu ha « démonstratif » en tu all. Ar pep fentusañ eo penaos e kaver e-kichen « diskouezañ » evit « le démonstratif » ivez ha « damziskouezañ » evit « démonstratif indéfini »… Po'low (kaozeal) 5 Ebr 2018 da 09:19 (UTC)\nAdtapet diwar « https://br.wikipedia.org/w/index.php?title=Kaozeal:Ger_diskouezañ&oldid=1788851 »\nKemmoù diwezhañ degaset d'ar bajenn-mañ d'an 5 Ebr 2018, da 15:59.


komz eus un dra bennak - Wikeriadur\nkomz eus un dra bennak\nSavet gant komz, eus, un dra bennak.\nkomz eus un dra bennak pe eus unan bennak:\nkomz eus un dra bennak : komz a un dra bennak\nA-raok an amzer ma komzan anezhi, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 191.)\nkomz eus unan bennak:\nMe gomz eus ur servijerez — ’zo bet pell-bras ’n un tiegezh, — Ha na rae ar servijerez — Met ober goap eus he mestrez. — (Fañch an Uhel, Gwerziou Breiz-Izel 2, An Oriant, 1874, p. 532.)\nHogen n'em eus bet klevet anv ebet morse eus e wreg ha n'ouzon ket, kennebeut, hag-eñ en devoe bugale all ouzhpenn ar mab a gomzin anezhañ pelloc'hik. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 7.)\nAdtapet diwar « https://br.wiktionary.org/w/index.php?title=komz_eus_un_dra_bennak&oldid=303972 »\nKemmoù diwezhañ degaset d'ar bajenn-mañ d'an 29 Her 2020, da 22:10.


Pajenn:Morvan - Buez ar Zent, 1894.djvu/424 - Wikimammenn\nPajenn:Morvan - Buez ar Zent, 1894.djvu/424\n16 a Even\nsant iann-fransez rejis\nann ifern, hag ann dra-ze a skoaz eunn taol pounner enn he galoun. Divar neuze ne zonjaz nemed d’en em ziouall diouz ar pec’hed evit ma c’hellje mont d’ar baradoz. He vrasa plijadur oa pedi Doue, hag eunn devosion dener en doa ive evit ar Verc’hez Vari.\nD’ann oad a drivac’h vloaz e kouezaz goall glanv, ha pa oue pare, e reaz eur retred evit anaout ar stad a vuez m’oa galvet d’ezhan gant Doue. Er bloaz varlerc’h e c’houlennaz beza resevet enn Urs ann Tadou Jezuisted, ha kerkent e oue remerket etouez ar re all evel eur skouer a humilite, a zentidigez hag a bep seurt vertuziou. P’en devoue great he veuiou, e oue kaset da Gahors, ha goudeze da Dournon, da achui he studi. Hogen eno oa dija ker brudet dre he zantelez ma lavaret anezhan pa veze guelet o vont gant ar ruiou : « — Sell, setu ahont Eal ar skolach. »\nIann-Fransez o veza bet beleget en em daolaz holl da labourat evit silvidigez ann eneou. Epad dek vloaz dioc’htu e roaz misionou er Vivare, er Vele hag er Forez, ha ne c’houfe den lavaret pegement a heretiked a c’hounezaz evelse d’ar feiz katholik, na pegement a bec’herien a lakeaz da zistrei ouz Doue. Ar goanv a dremene var ar meaz, hag ann hanv er c’heariou. Dalc’h-mad e veze o redet varlerc’h ann denved dianket. Var ar meaz ez ea d’ho c’hlask er c’hoajou ha var ar meneziou, dre ar glao hag ann erc’h, hag a dreuz ar steriou, ar poullou dour hag ar c’herrek goloet a zrez hag a spern. Er c’heariou, e klaske anezho enn hospitaliou, er prizouniou, var ar plasennou ha betek enn ho ziez.\nBez’en devoue kalz da c’houzanv euz a berz ann heretiked hag ann dud fall ; mes pardouni a rea d’ezho a greiz kaloun. Eunn droiad, unan bennag a oue fallakr aoualc’h evit rei eunn taol dorn d’ezhan var he voc’h. « — Bennoz Doue d’ehoc’h ! eme ar Zant; ma’c’h anavezfac’h ac’hanon, e velfac’h e veritann goasoc’h c’hoaz. » Eunn droiad all, tri zen iaouank direol a ioa ouz he c’hortoz var ann hent evit he laza. Iann-Fransez a ieaz d’ho c’haout, hag a gomzaz outho evelhenn : « — Petra ! me zo prest da skuill va goad evit savetei\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/424&oldid=137631 »


An embann evit ar vugale - Soñjoù Arno Elegoed — Bannoù-heol\nPostet d'an 01/10/2012 - Pennadoù\nAn embann evit ar vugale - Soñjoù Arno Elegoed\nE penn Bannoù-heol (Titeuf, Thorgal, Boulig & Billig) emañ Arno Elegoed a weler amañ e-kreiz, en e stal e Saloñs Levrioù Karaez.\nPerzh o deus kemeret : Arno Elegoed, Denez an Hir\nRener ar gevredigezh Bannoù-heol eo Arno Elegoed. Bannoù-treset brudet-mat zo bet embannet gant Bannoù-heol evel Boulig & Billig, Titeuf pe Thorgal da skouer.\nEr penn-kentañ on bet ma-unan oc'h ober ma labour. Tamm-ha-tamm em eus kavet tud evit reiñ sikour din, evit adlenn ar skridoù pe maketenniñ da skouer, ar pezh a ro lañs ha lusk d'al labour.\nUl lec'hienn Internet nevez a zo bet savet n'eus ket pell zo, brav eo da welet ha modernoc'h eo eget an hini gozh. A-drugarez d'al lec'hienn e krouer liammoù gant ar bed. Ur wech an amzer e vez goulennet levrioù diganeomp eus an estrenvro zoken : Spagn pe Alamagn da skouer.\nEvel-just e prizius evidomp skoazell tud all. Ar C'huzul-rannvro kement ha departamant Penn-ar-Bed a sikour ac'hanomp kalz. En holl e vez paeet ganto 60 % eus ar priz moullañ. Gant Ofis publik ar brezhoneg hor bez sikour ingal evit adlenn an troidigezhioù ha kuzuliañ e mod pe vod.\nDa-geñver saloñs Karaez en em gavan atav gant tud prest da gaozeal diwar-benn hol labour. Meur a wech e oa bet c'hoarvezet din resev posteloù gant lennerien o lavaret e oa fentusoc'h al levrioù bet troet e brezhoneg eget er yezh orin. Kement-se a ro startijenn !\nEus an tu all eo gwir n'eo ket aes gwerzhañ levrioù. Dija e vez lennet nebeutoc'h-nebeutañ gant ar vugale dre-vras, e galleg zoken. Dipitus eo : muioc'h-mui a skolidi divyezhek a zo, embannet e vez muioc'h a levrioù eget 10 vloaz zo, ha daoust da se ne vezont ket prenet kalz. Memes e-barzh ar stalioù ma vezont kavet e chomont kuzhet. Kalz tud ne ouzont ket zoken ez eus bannoù-treset e brezhoneg ! Koulskoude int talvoudus, evit ar re vras zoken, peogwir e c'hellont servijout da zeskiñ ar yezh en ur mod aes.\nSiwazh e chom kalz tud c'hoazh gant skeudennoù kozh eus ar brezhoneg, stag ouzh ar sevenadur gwechall. Da skouer, bewech ma vez aozet traoù evit difenn ar brezhoneg e vez kinniget festoù-noz. Un dra vat eo evel-just, met graet e vez betek re : perak ne vefe ket un abadenn tekno lakaomp, pe un dra all...\nDre al levrioù a vez embannet ganeomp e klaskan reiñ ul liv modern d'ar brezhoneg ha tresañ ur skeudenn digoroc'h eus ar yezh evit diskouez e c'haller ober pep tra e brezhoneg.


Kregiñ a ra istor Depeche mode e kêr Basildon (Essex) e Bro Saoz en ur Lise e-pad ar bloavez 1977. An daoù lisead-ze, Vince Clarke ha Andrew Fletcher o doa ur baregezh vad war ar sintetizeur. Ar sonerezh-se a vefe dreist-holl krouet gant sintetizeurioù muiñ ur vouezh hag ur gitar pe tamboulinoù. Neuze ur wech echu al lise e pleustrenn hag e grouenn tonnioù sikouret ur bloaz war-lerc'h gant ur vignon a lise gant an anv a Martin L.Gore. Emañ ouie ober gitar, kanañ ha ober sintetizeur met dreist-holl e tapas plas ar skrivangner/sonaozour. Padal ezhomm a oa ur vouhez neuze amañ ez eo bet kavet ar c'haner Dave Gahan e-pad ur chasting er bloavez 1980. Setu amañ e grogas da vat ar vuhez strollad en ur sonadeg kentañ e-lec'h ma eo bet kavet anv ar strollad buan ha buan. Da lavaret eo e oa Dave Gahan er pellgomz gant an aozour un nebeud munutennoù a-raok ar sonadeg, en ur sellet war un daol dirak Dave e oa ur gelaouenn gallek, he anv "Depeche-mode". Abaoe e vez anvet ar strollad Depeche-mode hag lesanvet D-M . Met dereoù ar strollad a oa diez gant an doare elektro-pop hag a oa ganet en ur mare e lec'h ma rene ar rock pe ar punk e pep lec'h. D-M a zo ur strollad rall a "new wave" Saoz hag a zo deuet a-benn da treuzbevañ d'an dekvloazhiad mañ e bro saoz (80-90). Ar strollad a kasas o sonnerezh d'an tiezh embann hag a gave e oa re a sintetiseur ebarz ar son. Ne chomas ket pell ar strollad da gotoz un ti embann sonnerezh, pa klevas Daniel Miller sonnerezh "Depeche Mode" ur wech en ur c'hlub Londoniad. Henez hag a laboure evit ar "Mute Records" a roas ul labell d'ar strollad ha neuze digant-ze e krogas ar bed da glevet son ar strollad yaouank-se. Ur gwir berzh a reas ar strollad e Amerika er bloavezhioù 1983-1984 gant e single "people are people". Met ar strollad ne chomas ket stabil e-pad ar mare-se rak mont a reas kuit Vince Clarke evit krouiñ un daouad a berr amzer anvet "Yazoo", ha "Erasure", hag e deuas den, Alan Wilder, un den a gwelaas doare sonerezh ar strollad d'eus ar poent arzel .\nUn doare sonerezh nevez e-kerzh ar bloavezhioù 1980[kemmañ | kemmañ ar vammenn]\nKudennoù er strollad[kemmañ | kemmañ ar vammenn]\nMemes ma oa Depeche Mode ur strollad hag a rae berzh hag a oa anavezet mat, e savas kudennoù er bloavezhioù 1990. Goude berzh bras ar strollad gant e albom "Violator" (1990) e oa renket uhel ar strollad eus a re silaouetañ dreist-holl e Amerika hag en R-U. neuze poaniusoc'h e oa e diskenn e 1993 pa zeuas er-maez an albom "Songs of Faith and Devotion". Padal lec'hiet e oa an albom e plas kentañ ar gwerzhioù met ne oa ket ken plijet d'an Amerikaned eget d'ar Europeaned. Diwar-ze goude un droiad hag a padas ur bloavezh e stalias stennadurioù etre ar strollad rak an disoc'hoù ne oant ket re brav. Da lavaret eo, e krogas ar strollad da kemer dramm hag alkol met evit gwasat an traoù, e reas Fletcher un diwaskadenn ha neuze elec'hiet eo bet e-pad un nebeud deiziadoù e-pad an droiad. Evit echuiñ gant ar droiad e soñjas ar strollad e oa echu ganto. Diwar-ze e deuas da vezañ Gahan tost un dealer gant Gore e digenvez hag Fletcher o eseañ gwelaat an traoù en ur adunvaniñ er skipailh. Setu an taol a eruas e 1995, Alan Wilder a zeas kuit deus ar skipailh diwar an arguzenn ne oa ket kemeret e labour en e dalvoudegez just. Ha mont a reas da kendec'hell e raktres e-unann, anvet Recoil, el lec'h e c'hellas ober ar pezh en oa c'hoant. Met pa zeas kuit Alan Wilder e zeas kuit ivez ur piler a krouadur pouezus eus ar strollad. Ar memes bloavezh e reas Dave Gahan ur arnodenn-emlac'hañ ha neuze kaset ar paotr en hospital. Ur wech pareet e adkavas an daoù ezel a chome evit krouiñ un albom anvet "Ultra". Faloc'h an traoù e-pad krouadur an albom, e reas Dave Gahan un overdos a dramm a neuze rediet eo bet dezhañ ober ur pareañs a digontammañ (cure de dézintoxication).\nAdc'hanedigezh D-M[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Depeche_Mode&oldid=1985337 »\nKemmoù diwezhañ degaset d'ar bajenn-mañ d'an 8 Ebr 2022, da 15:47.


Gran Turismo (heuliad c'hoarioù video) - Wikipedia\nGran Turismo (heuliad c'hoarioù video)\nLogo an heuliad c'hoarioù video Gran Turismo\nGran Turismo (グランツーリスモ Guran Tsūrisumo, berraet e GT) zo un heuliad c'hoarioù video redadeg otoioù brudet mat ha sevenet gant Polyphony Digital. Sevenet evit ar c'hoñsolennoù Playstation nemetken, ar c'hoarioù Gran Turismo a glask reiñ an tu d'ar c'hoarierien da implij un toullad otioù redadeg gant ar pal ma vefent an tostañ da geñver gwirionez an neuz hag an doare d'o vleniañ. Abaoe penn-kentañ ar Frañchiz e miz Kerzu 1997, tro 76 milion skouerenn a voe gwerzhet dre ar bed war ar c'hoñsolennoù PlayStation 1, PlayStation 2, PlayStation 3, ha PlayStation Portable, o lakaat an heuliad da vezañ an hini gwerzhet ar muiañ ha perc'hennet gant ar merk PlayStation.\nLogo an heuliad Gran turismo gant al lugan "An drevezher bleniañ gwirion"\nEvit adkavout ganedigezh an heuliad Gran Turismo e vez ret distreiñ bloavezh 1992, pa oa bet karget Kazunori Yamauchi gant ur skipailh seizh den all da seveniñ ar c'hentañ c'hoari Gran Turismo, 5 bloaz a voe ezhomm dezho evit e echuiñ. E miz Kerzu 2015, ouzhpenn 76,5 milion skouerenn eus ar c'hoarioù Gran Turismo a oa bet gwerzhet.\nAn heuliad c'hoarioù video Gran Turismo a oa bet sevenet gant Polyphony Digital ha produet gant Kazunori Yamauchi. Ar pezh a zedenn ar c'hoarierien en heuliad Gran Turismo eo ar grafikoù uhel, un niver uhel a girri-tan a vez tu bleniañ, an adsevel spis d'ar c'hirri-tan, an doare bleniañ tost ouzh unan gwirion,hag an tu a vez roet d'ar c'hoarierien da zegas kemmoù d'an otoioù evit gwellaat pe personelaat hervez ar c'hoantoù.\nKazunori Yamauchi o brudañ ar c'hoari Gran Turismo 5 e-pad an Tokyo Game Show\nAdtapet diwar « https://br.wikipedia.org/w/index.php?title=Gran_Turismo_(heuliad_c%27hoarioù_video)&oldid=1736579 »\nDernière modification le 24 Gen 2017, à 22:18


Plac'h - Wikipedia\n(Adkaset eus Paotrez)\nPlac'hed zo unan eus ar gerioù a vez graet eus ar maouezed e brezhoneg.\nPoltred ur Plac'h yaouank , Juan de Flandes\nPlac'h o lenn ul lizher , gant Jan Vermeer\nMesaerez yaouank, gant William Bouguereau (1885)\nBuhez ur plac'h, hervez un dornlevr eus deroù an XXvet kantved.\nDa gentañ holl e vez graet ar ger eus un den yaouank a zo benel e reizh, dizimez peurvuiañ. Da neuze eo enebet ar ger\nouzh paotr, un den yaouank a zo gourel e reizh; komzet e vez eus plac'hed ha paotred, pe eus paotred ha merc'hed kenkoulz all, rak implijet e vez merc'hed e-lec'h plac'hed ken aes ha tra;\nouzh maouez, ur ger a vez graet eus ar plac'hed pa vezont koshoc'h hag en oad da zimeziñ,\nhag ouzh gwreg, pa vezont dimezet.\nMet graet e vez gant ar ger ivez eus ne vern pe zen a reizh venel, bugel, krennardenn, maouez, gwrac'h.\n1 Ar plac'h yaouank el lennegezh\n1.2 Ar plac'h yaouank hag ar marv\n1.3 Oberennoù lennegel gant plac'hed evel penn tudennoù\n1.3.4 Oberennoù brezhonek\n3 Ar plac'h er relijionoù\n4.1 Sterioù all\n6 Gerioù ha troiennoù gant plac'h pe baotr enno\n7 Gerioù all\n10 Gwelout ivez\n12 Sell ivez ouzh\nAr plac'h yaouank el lennegezhAozañ\nStank e kaver ar ger el lennegezh. Kaoz a vez alies eus\nar garantez etre paotr ha plac'h, tud yaouank neuze hag amourouzien, hag an darempredoù etrezo diouzh o renkadoù er gevredigezh. Pa veze ret d'ar plac'hed dimeziñ hervez c'hoant o zud e save bec'h a-wechoù.\nar plac'h yaouank klañv, hag ar garantez dibosupl\nMeur a ganaouenn a zo diwar-benn ar plac'hed, evel "Ar plac'h iferniet". Stank int e Gwerziou Breiz Izel.\nAr plac'h yaouank hag ar marvAozañ\nDodenn ar plac'h a vez tizhet gant ar marv a zo fonnus e lennegezhioù ar bed, pa vez skeudennet an dislavar splann etre un den glan ha diglok he buhez. En Europa e vez anavezet mat planedennoù krijus Antigon hag Ifigenia, kondaonet d'ar marv evit saveteiñ o broioù ha diwar abegoù politikel koulz hag abegoù relijiel.\nE sonioù-pobl hag er c'hontadennoù e vez kaoz eus plac'hed a gav gwelloc'h dezho en em lazhañ eget bezañ palforset.\nAlban Berg en deus savet ur c'h -Concerto evit ar violoñs e koun ur plac'h aet da anaon, Manon Gropius.\nOberennoù lennegel gant plac'hed evel penn tudennoùAozañ\nAr plac'h he zogig bihan, ur gontadenn-bobl\nAlis e bro ar Marzhioù, ur gontadenn gant Lewis Caroll\nAr plach gant an alumetez hag Plac'hig vihan ar mor, kontadennoù gant Hans Christian Andersen\nRomeo and Juliet, gant Shakespeare, diwar-benn karantez daou zen yaouank\nLolita, ur romant gant Vladimir Nabokov, diwar-benn ur grennardenn ez eo douget un den war an oad dezhi.\nPlac'h an Erc'h, gant Aourel Korneg, embannet gant TES.\nAr Plac'h he c'hoef raden, kanaouenn gant Gilles Servat.\nPlac'h Landelo, kanaouenn gant Gilles Servat.\nPlac'h he zog ruz\nAr plac'h er relijionoùAozañ\nEr relijionoù, meur a zoueez o deus stumm ur plac'h : Atena hag Artemis, an doueezed gwerc'h e mitologiezh ar C'hresianed. Atena a oa skeudenn ar plac'h speredek, ha brezelourez, pa oa Artemis, doueez ar chase hag ar werc'hded.\nEr relijion gristen e weler, ur plac'h, ar Werc'hez Vari, o tont da vezañ mamm en ur chom gwerc'hez.\nPoltred ur plac'h yaouank, gant Peter Paul Rubens\nThe Time Of The Lilacs (Amzer al lireu), gant Sophie Gengembre Anderson.\nMeur a ster zo d'ar ger c'hoazh. Talvezout a ra evit :\nur vatezh, un tamm evel e saozneg gant maid (pe e galleg gant fille e-barzh fille de salle, fille de ferme);\nur plac'h yaouank, pe e vije ur bugel bras pe e vije ur grennardez, met n'eo ket ur vaouez deuet,\nur plac'h yaouank, ha n'eo ket ur wreg, ur vaouez dimezet, tre evel paotr yaouank eta,\nur vaouez, ha netra ken, hep derc'hel kont eus an oad : paotred ha plac'hed a c'hall bezañ yaouank pe kozh. Ur plac'h kozh zo evel ur vaouez kozh eta (gwelout Jules Gros, TBP II, p. 416)\nAr plac'h e gwenn, Whistler (1862)\nplac'hig (plac'hedigoù el liester): ur plac'h yaouankik, ur bugel pe ur grennardenn\nplac'heta : mont da glask plac'hed\nplac'hetaer : gwaz pe baotr o plac'heta\nplac'hetaerez : merc'h pe vaouez o klask plac'hed, hag a blij dezhi ar plac'hed.\nGerioù ha troiennoù gant plac'h pe baotr ennoAozañ\nplac'h ar gêr, evel paotr ar gêr\nplac'h-moc'h, evel paotr-moc'h\nplac'h nevez, evel paotr nevez\nplac'h-saout, evel paotr-saout\nplac'h he c'hof, evel paotr e gof, a blij dezhi debriñ\nplac'h yaouank kozh, evel paotr yaouank kozh\nplac'h yaouank (gant ster an danvez-pried)\nBezañ plac'h a-walc'h: bezañ rust un tamm, sec'h, kalet, un tamm drouk. Gwelout: Bezañ paotr a-walc'h.\nPaotrez zo unan eus ar gerioù brezhonek a vez graet ouzh ur plac'h yaouank.\nImplijet e vez ar ger paotrez er rannyezhoù na implijont ket ar ger plac'h (pe neuze evel matezh hepken, evel e brezhoneg Leon alies).\nDiwar ar ger-se e teu ar ger paotrezenn, a dalv kement ha "plac'hig", pe "plac'h vrav".\nUr plac'h trizek vloaz: Elesbed Iañ.\nPlac'hed er c'hrennlavaroù\nLevrioù Jules Gros\nMartial Ménard. Alc'hwez Bras ar Baradoz Vihan pe Geriahudur ar Brezhoneg. An Here, 1995. ISBN 2-86843-160-7\nAutumn leaves (Delioù en diskar-amzer), 1856, gant John Everett Millais.\nConnemara Girl , gant Augustus Nicholas Burke.\nMädchen mit Teller (Plac'hig gant un asied) (1904), gant Carl von Bergen.\nKoantenn rus, gant Aleksei Harlamov.\nPlac'hed mennonit, Pennsylvania, 1942\nE-kichen Santiago de Cuba\nPlac'hig Bozo e Mali\nAdtapet diwar « https://br.wikipedia.org/w/index.php?title=Plac%27h&oldid=1963465 »\nKemm diwezhañ d'an 18 C'hwe 2022 da 07:04\nKemmoù diwezhañ degaset d'ar bajenn-mañ d'an 18 C'hwe 2022, da 07:04.


Apocalipsis 15 CCO - Lajɨˋ guiéˉ iihuɨ́ɨˊ lɨ˜ - Bible Gateway\nApocalipsis 15 Chinanteco de Comaltepec (CCO)\nLajɨˋ guiéˉ iihuɨ́ɨˊ lɨ˜ cadséngˉ\n15 Jo̱ mɨ˜ cangɨ́ˋ jo̱, camóˉguɨ́ɨ fɨˊ yʉ́ˈˆ jmɨgüíˋ co̱o̱ˋguɨ e li˜ e dsigáˋ dsíiˊ dseaˋ eáangˊ, jo̱ camánˉn guiángˉ ángeles i̱ quie̱ˊ jiéˈˋguɨ guiéˉguɨ íingˈ˜ iihuɨ́ɨˊ e cartɨˊ lɨ˜ dséngˉ, jo̱ có̱o̱ˈ˜ e jo̱b e niguiáˋ féngˈˊ dsíiˊ Fidiéeˇ quiáˈˉ lají̱i̱ˈ˜ e nɨsɨguíiñˈˆ do.\n2 Jo̱guɨ camóˉbɨ́ɨ cajo̱ co̱o̱ˋ lɨ˜ jnéengˉ laco̱ˈ la jnéengˉ jmɨñíˈˆ e jnéengˉ laco̱ˈ jnéengˉ sɨ́ɨˊ e sɨcáangˈˇ có̱o̱ˈ˜ jɨˋ; jo̱ quiá̱ˈˉ e jmɨñíˈˆ e jnéengˉ la jnéengˉ sɨ́ɨˊ do teáangˉ lajɨɨngˋ dseaˋ i̱ calɨ́ˈˉ e jaˋ caquiʉˈˊ ta˜ quiáˈrˉ i̱ jóˈˋ dséeˉ laˈuii˜ do có̱o̱ˈ˜guɨ i̱ diée˜ guóoˈ˜ quiáaˉreˈ do, jo̱guɨ e jaˋ caˈíñˈˋ cajo̱ e li˜ quiáˈˉ i̱ jóˈˋ do o̱ˈguɨ lají̱i̱ˈ˜ e número e siiˋreˈ do cajo̱. Jo̱guɨ quie̱rˊ lúuˊ e siiˋ arpa e cangɨ́ɨiñˋ e cacuøˊ Fidiéeˇ. 3 Jo̱ i̱ dseaˋ íˋ ørˊ co̱o̱ˋ e caˈøˊ Moi˜, jaangˋ dseaˋ i̱ cajméeˋ lají̱i̱ˈ˜ ta˜ e iing˜ Fidiéeˇ, jo̱guɨ caˈørˊ cajo̱ co̱o̱ˋ e caˈøˊ i̱ Joˈseˈˋ Jiuung˜ do, jo̱ lalab ngóoˊ e jo̱:\nEáamˊ jloˈˆ jo̱guɨ niguoˈˆ lajɨˋ e nɨcajmeeˉ ˈnʉˋ, Fíiˋiiˈ,\nco̱ˈ ˈnʉbˋ Fidiéeˇ dseaˋ féngˈˊ dseaˋ ñíingˊ i̱ ˈgøngˈˊ fɨˊ jmɨgüíˋ i̱ quɨ́ɨˈ˜ jmɨɨ˜ jméˉ lɨ́ˈˆ doñiˊ eeˋ;\njo̱ jmangˈˉ júuˆ jábˈˉ quié̱ˆ ˈnʉˋ,\njo̱guɨ jmangˈˉ fɨˊ røøbˋ sinˈˊ cajo̱,\nco̱ˈ ˈnʉbˋ lɨnˈˊ Fii˜ féngˈˊ fɨˊ laˈúngˉ fɨˊ jmɨgüíˋ.\n4 Jo̱ lajɨɨmˋ dseaˋ ˈnéˉ nijmɨˈgórˋ ˈnʉˋ, Fíiˋiiˈ,\njo̱ lajɨɨmˋ dseaˋ ˈnéˉ nijmiféiñˈˊ ˈnʉˋ cajo̱.\nCo̱ˈ dseángˈˉ lají̱i̱ˈ˜ ˈnʉbˋ dseaˋ güeangˈˆ;\njo̱ lajɨɨmˋ dseaˋ seengˋ fɨˊ laˈúngˉ fɨˊ jmɨgüíˋ nijalíiñˉ e nijajmiféiñˈˊ ˈnʉˋ,\nco̱ˈ nɨcajmilíˆbaˈ e dseángˈˉ røøbˋ quidsiˈˋ íˈˋ quiáˈˉ lajaangˋ lajaangˋ dseaˋ jmɨgüíˋ.\n5 Jo̱ mɨ˜ cangɨ́ˋ e jo̱, camóˉguɨ́ɨ e canaˊ fɨˊ yʉ́ˈˆ jmɨgüíˋ, jo̱ camóˉo fɨˊ ñifɨ́ˉ fɨˊ lɨ˜ lɨ́ɨˊ e ˈnʉ́ʉˊ güeangˈˆ quiáˈˉ Fidiéeˇ fɨˊ lɨ˜ sɨˈmaˇ e lɨ˜ tó̱o̱ˋ júuˆ tɨguaˇ quiáˈˉ Fidiéeˇ có̱o̱ˈ˜ dseaˋ jmɨgüíˋ. 6 Jo̱ e fɨˊ dsíiˊ sɨnʉ́ʉˆ do, fɨˊ jo̱b lɨ˜ caˈuøøngˋ i̱ ángeles i̱ guiángˉ do i̱ quie̱ˊ lajɨˋ guiéˉ íingˈ˜ iihuɨ́ɨˊ lɨ˜ cadséngˉ do. Jo̱ lajɨɨmˋbre quiˈrˊ ˈmɨˈˊ e teeˋ jloˈˆ e niguoˈˆ e jloˈˆ jíingˋ jɨˈˋ, jo̱guɨ cajo̱ ˈñʉ́ʉˈ˜ nʉ́ˈˉ dsíirˊ co̱o̱ˋ e lɨ́ɨˊ có̱o̱ˈ˜ layaang˜ cunéeˇ. 7 Jo̱ jaangˋ lajeeˇ i̱ quiúungˉ do cacuøˈrˊ lajaangˋ lajaangˋ i̱ ángeles i̱ guiángˉ do jmacó̱ˋ cóoˆ e lɨ́ɨˊ có̱o̱ˈ˜ layaang˜ cunéeˇ, jo̱ fɨˊ dsíiˊ jo̱b lɨ˜ sɨrǿøngˋ e iihuɨ́ɨˊ quiáˈˉ e guíingˉ Fidiéeˇ i̱ seengˋ carˋ ngongɨ́ɨˋ jmɨɨ˜ do. 8 Jo̱ e fɨˊ dsíiˊ sɨnʉ́ʉˆ güeangˈˆ do dseángˈˉ carǿmˉ e téeˈ˜ jmiñiˇ, jo̱ e jo̱ calɨ́ˉ laˈeáangˊ có̱o̱ˈ˜ güeaˈˆ e ˈgøngˈˊ quiáˈˉ Fidiéeˇ, jo̱ jí̱i̱ˈ˜ jaangˋ jaˋ i̱i̱ˋ quɨ́ɨˈ˜ jmɨɨ˜ faˈ e niˈírˋ e fɨˊ jo̱ lajeeˇ e nʉ́ˈˉguɨ e nitéˈˊ lají̱i̱ˈ˜ e guiéˉ iihuɨ́ɨˊ do e quie̱ˊ i̱ ángeles i̱ guiángˉ do.


66 246 pennad emeur o sevel bremañ e rann vrezhonek an holloueziadur.\nSaverien ar Felibrige, bodet e 1854\nAr Felibrige (Lo Felibritge en doare-skrivañ okitanek klasel, Lou Felibrige e doare-skrivañ Mistral, distaget [lu feliˈβɾidʒe]) zo ur skol lennegel hag ur gevredigezh sevenadurel savet gant Frédéric Mistral ha skrivagnerien all evit difenn ha brudañ ar yezh hag al lennegezh okitanek. Pouezet e vez kalz er gevredigezh-se war an disheñvelderioù a zo etre ar rannyezhoù okitanek. En he fenn e vez dilennet ur c’hadoriad, anvet “capolièr” (capoulié).\nAmsklaer eo orin ar ger “felibrige” ; lavaret a reer e teu eus ur ger felibre, ur ger provañsek a dalvezfe kement ha “diskibl”.\nSavet e voe ar Felibrige e kastell Fòntsegunha (e Castèunòu de Gadanha, e Provañs) d’an 21 a viz Mae 1854 gant seizh barzh yaouank: Teodòr Aubanèu, Joan Brunet, Pau Gièra, Ansèume Matièu, Frederic Mistral, Josèp Romanilha hag Anfòs Tavan. Fellout a rae dezho sevel krog an okitaneg.\nDa gentañ e voent o labourat evit yezh Provañs ha buan e teuas war wel disoc’h o strivoù e Provañs koulz hag e broioù okitanek all, ma voe heuliet o skouer gant skrivagnerien all adalek dibenn an XIXvet kantved.\nAr Felibrige, bremañ, a zalc’h da zifenn ha da vrudañ an okitaneg hag e sevenadur ha da stourm evit gwirioù ar yezhoù bihanniver er C’hwec’hkorn. Bez’ eo unan eus an daou strollad bras a labour en holl vroioù okitanek, e-kichen an Institut d'Estudis Occitans abaoe 1945.\nDoare ar 15 a viz C'hwevrer 2019 ha Keleier ar vro.\n14 a viz C'hwevrer : 38 poliser, d'an nebeutañ, zo lazhet en ur gwalldaol e Kachmir.\n12 a viz C'hwevrer : deroù prosez pennoù an emsav dizalc'hour katalan e Lez Uhelañ Spagn (skeudenn), e Madrid.\n3 a viz C'hwevrer : Nayib Bukele zo dilennet da brezidant El Salvador.\n27-29 a viz Genver : kaouad yenien vras e Norzhamerika, ouzhpenn 20 den a varv gant ar riv.\n25 a viz Genver : e Brazil e torr stankell Brumadinho : dour-beuz zo en un tolead bras ha kantadoù a dud a varv beuzet.\n25 a viz Genver : gant Parlamant Gres eo degemeret an anv "Makedonia an Norzh" evit ar stad amezek bet e Yougoslavia, ar pezh a laka fin d'un dizemglev etre an div stad-se.\n23 a viz Genver : e Venezuela eo en em anvet Juan Guaidó da brezidant da c'hortoz, da gemer lec'h Nicolás Maduro.\n21 a viz Genver : aet eo ar melldroader Emiliano Sala diwar wel en ur gwallzarvoud nijerez a-us Mor Breizh.\n21 a viz Genver : fallaenn war al loar.\n20 a viz Genver : embann a reer eo dilennet Félix Tshisekedi da brezidant Republik Demokratel Kongo, met n'eo ket degemeret an disoc'h-se gant an holl er vro.\n18 a viz Genver : meur a viz war-lerc'h dilennadeg ar gannaded eo dibabet Stefan Löfven da gentañ ministr e Sveden.\nWar gresk e talc’h ar Wikipedia brezhonek da vont, ha tremen 66 000 pennad zo bremañ. Er 77vet renk emaomp atav e-touez ar raktresoù Wikipedia , evit an niver a bennadoù, etre an telougoueg hag ar belaruseg. Evit gouzout hiroc'h : An Deizlevr.


E brezhoneg, FOUGERES, Local, Santé, Société\nAbalamour d’un diouer a vezeg, evel an hañv-mañ, n’hallo ket an dud mont da urjañsoù Felger diouto o-unan da nozvezh Nedeleg ! Hag an deiz war-lerc’h e vo memes kont. Etre 8e noz hag 8e30 antronoz e tleo an den pellgomz d’ar 15 a-raok mont d’an urjañsoù. Gant melestradur ar 15 e vint kaset da ospital-mañ-ospital tro-dro Felger.\nN’eus ket mezeg a-walc’h e urjañsoù Felger abaoe pell. E-keñver ar sammad a labour o defe ezhomm ar servijoù da 12,7 kevatal implij leunamzer e-lec’h ar 5,3 a zo bremañ.\nTags : felger, fougères, Ospital Felger, urgences, urjañsoù


Kenvevañ | YA! Keleier e brezhoneg - kazetenn sizhuniek enlinenn\nKeleier » Kenvevañ\nLiorzhañ dre ar gwagennoù\nE Breizh a-bezh e anavezer mouezh paotr Lannuon, dre ma vez o komz bep sizhun e radioù ar vro, France Bleu Breizh-Izel e Kemper pe he c’hoar henañ e Roazhon. Abaoe m’eo bihan eo dedennet Philippe Munier gant al liorzhañ. Da 7 vloaz, e rannvro Pariz, e krogas ganti pa...\nUr c’hafedi da liamm nevez\nPa oant yaouank e oa ur c’hafe-ti-krampouezh e karter ar C’hermeur. Met serret eo bet. Ur skol a zo bet ivez, bet serret ivez e 1960. Betek m’en em gavfe ur dornadig merc’hed eus ar vro evit reiñ buhez d’al lec’h. Eglantine Quellier, Julie Bertillon, Gaby Guillerm...\nAsambles a-dal d’ar c...\nAnavezet eo ar c’hleñved, ur ger o vodañ a bep seurt poanioù. Hag evit sikour an dud tapet evel-se en em strollont, alies-mat tro-dro d’un ospital, war an tiriad ma kas hemañ e gefridi da benn. E ospital Laenneg Kemper ez eus eus ur rouedad “Onco Kerne”, dezhañ ar pal...\nMignon ar c’hoad\nAbaoe 45 bloaz e vez Yvon Bellec o labourat ar c’hoad, en diavaez eus e amzer labour da gentañ, a-raok krouiñ e stal, Amibois. Pa oa yaouank dija e kare krouiñ c’hoarielloù e koad evel marc’h-brañsigell e vreur. Met d’ar mare ma rankas labourat ez eas war hentoù all,...\nProduiñ kalz, daoust d’ar ve...\nE Roazhon zo douaroù – 800 devezh-arat – bet dilezet abaoe ar bloavezhioù 80 er Prevalaye, gouestlet ma oant bet d’an dudi. Abaoe zo bet klasket staliañ peizanted eno. E bed an natur eo bet Mikael Hardy evit ar wech tout, ezel eus Breizh Vev, eus an LPO, bet desket e...\nBezañ prest, bevañ gant an natur, diwall ouzh ar blanedenn a zo gerioù-stur anat evit an 2 blac’h yaouank o deus krouet ur gevredigezh, “Les Jeanettes”, savet o c’hazetenn drimiziek, embannet ha skignet pegsunioù, evit brudañ o mennozhioù. E deroù 2017 e kroue...\nDastumerien legumajoù ar mor\n5 bloaz ‘zo eo bet krouet Algo’Manne. Staliet eo an embregerezh e Porsal. Gwerzhañ a reont bezhin mat da zebriñ. Abaoe pell eo troet Julien Racault war ar c’henskoazell hag an doareoù doujus ouzh an endro. Un nebeud bloavezhioù ‘zo en deus bet tro ar paotr...\nTennañ gounid eus koad ar vro\nE bro Dinan e felle da lod talvoudekaat ar c’hoad a gaver war ar c’hleuzioù. Dindan 10 vloaz o deus krouet un hentenn, postoù-labour… A-raok 2008 e felle dija da “Kuzul Diorren bro Dinan” gouzout muioc’h war pinvidigezhioù naturel an tiriad. Implijet e voe...


storytelling D'an 04/02/2021\nDoare kelaouiñ - pe kehentiñ kentoc'h - diazezet war ur prezeg heñvel ouzh danevelloù, istorioù, kontadennoù.\ndezrevelliñ 6 vot 28 %\nkelaouiañ 1 vot 4 %\nkoñchenn 0 vot 0 %\nkontadenn 1 vot 4 %\nkontadennaouiñ 10 vot 47 %\nkontañ marvailhoù 2 vot 9 %\nstorytelling 1 vot 4 %\n1Diwar-benn ar c'hinnigoù\nBenoni d'an 08/02/21 e 15h24\nEvit respont da Dangi : an anvioù-verb a vez implijet stank e brezhoneg evit troiñ eus ar saoznek an anvioù er stumm verb+ing : "the storytelling" = "ar c'hontadennaouiñ", da skwer. Implijout anvioù-verb a vez ivez an doare aesañ da droiñ ur bern anvioù gallek.\nTangi d'an 04/02/21 e 12h52\nSalud deoc'h Storytelling zo un anv ha n'eo ket ur verb daoust dezhañ bezañ tennet doc'h ur verb. Ne rafen ket gant ur verb neuze. "Le storytelling" e galleg ha marteze "toi storytell" pe "toi tell a story" e saozneg\nYann-Fañch d'an 04/02/21 e 10h29\nPlijout a rafe din votiñ evit "Kontañ marvailhoù"...\nOlier d'an 04/02/21 e 09h47\nUr ster eeun zo bet miret e saozneg gant "storytelling, storyteller" = kontañ marvailhoù, konter marvailhoù.Ur ster all en deus tapet ar ger avat : Le storytelling est une méthode de communication fondée sur une structure narrative du discours qui s'apparente à celle des contes, des récits. Son emploi notamment en communication politique est controversé du fait de l'usage [...]\nGireg d'an 04/02/21 e 09h36\nKlask a reer un dra diaes pa 'z eo simpl ar ger e gwirionez. Gwechall e veze kontet istorioù (kontadennoù, marvailhoù...) d'ar vugale. "Kontañ marvailhoù" d'an dud, ken simpl ha tra..\nOlier d'an 04/02/21 e 09h07\nE galleg ez eus bet kinniget ober gant "mise en récit" pe "accroche narrative"\npoint de basculement (tipping [...]\nKavout a ran mat poent gwint


Dafnis (barzh) - Wikipedia\nUr pennad Dafnis zo ivez.\nDelwenn ma weler an doue Pan o kelenn d'e eromenos, ar mesaer yaouank Dafnis, penaos seniñ fleüt. War-dro 100 kent JK. Delwenn roman e marmor, savet diwar un delwenn hellazat gant Heliodoros (IIIe-IIvet kantved kent JK), kavet e Pompei. Dastumad Farnese, Mirdi Broadel an Hendraouriezh, e Napoli.\nDafnis (Δάφνις e gregach, eus δάφνη - dafne, "lore"), mab da Hermes ha d'un nimfenn a Sikilia, a oa ur mesaer ha fleüter ha tad ar varzhoniezh e mojennoù Hellaz kozh, lakaet da zoue.\nHervez ar vojenn e oa ganet demdost da Assoro, ur gêriadenn e proviñs Enna, e Sikilia. An doue Pan, a oa sot gantañ, an hini a zeskas dezhañ seniñ fleüt. Gwarezet e oa gant ar Muzezed a roas dezhañ karantez ouzh ar varzhoniezh. Ar c'hentañ barzh a savas bugulganoù e oa a-hervez. A-raok dezhañ ne oa nemet gouezidi eus ar vesaerien, hag eñ eo a roas dezho ar varzhoniezh, a ouezas o sevenaat, o c'helennas diwar-benn an doueed.\nKaret e oa gant un naiadenn (pe Ec'henais pe Nomia) met ne voe ket feal dezhi. Evit en em zialañ e troas ar paotr e maen, pe e tallas anezhañ, hervez doareoù ar vojenn.\nN'eo ket eus an doue, met eus ur mesaer yaouank, ez eus kaoz e romant Longos, anvet Dafnis ha Chloe.\nMeneget eo Dafnis e Bucolica Vergilius.\nDaphnis Encyclopedia Britannica\n(en) The Death of Daphnis Barzhoneg gant Theocritus.\n(fr) (la) Dafnis e Bucolica (Virgilius)\nAdtapet diwar « https://br.wikipedia.org/w/index.php?title=Dafnis_(barzh)&oldid=1823483 »


Unvaniezh Postoù ar Bed - Wikipedia\nUnvaniezh Postoù ar Bed (U.P.B.) zo bet savet e 1874 a-benn aesaat ha pinvidikaat kenlabour servijoù-post ar bed-holl. E Bern (Suis) emañ diazezet. 191 ezel a zo d’an aozadur-mañ hiriv, hennezh o vezañ dindan kiriegezh an A.B.U. (Aozadur ar Broadoù Unanet). Stadoù ezel eus an A.B.U. int pe get (ar Vatikan pe Suis da skouer) gant ma ‘z int bet degemeret gant div drederenn eus izili an aozadur etrebroadel. Yezh ofisiel an U.P.B. eo ar galleg.\nSavadur an U.P.B. (Weltpostdenkmal) e Bern\nEmbannet e vez ganti reolennoù evit a sell an eskemmoù lizhiri er bed ha gourc’hemennoù evit reiñ nerzh da gresk an eskemmoù-se ha gwellaat ar servijoù roet d’ar bratikoù, dre bourchas ur skoazell teknik a-wechoù.\nNeptu e chom an U.P.B. : melestradurezh pep Stad a ra diouzh he lezennoù broadel evit aozañ servijoù ar post. Budjed an U.P.B. (war dro 22 500 000 euro) zo distag diouzh hini an A.B.U. ha pep Stad a zo frank da zibab ur rann (e-touez an dek a zo anezho) hervez he finvidigezh, poblañs… a-benn gouzout peseurt skodenn a vo goulennet diganti.\nE miz Eost 1862 e ya Montgomery Blair, pennrener Postoù ar Stadoù-Unanet anezhañ, e darempred gant ar Sekretour-Stad evit taolenniñ dirazañ kudennoù an embregerezhioù amerikan o deus poan gant al lizhiri kaset tramor. Gant harp ar Prezidant Abraham Lincoln ez eo aozet ur gaozeadeg etrebroadel e Pariz e miz Mae 1863. 15 Stad eus Amerika hag Europa a gemer perzh enni evit stabilaat hag unvaniñ an doareoù-ober ha prizioù ur gasadenn. Ne ra ket berzh an emvod siwazh, rak n’eus bet kavet emglev gwir ebet, war-bouez ar prizioù.\nD’ar 15 a viz Gwengolo 1874, eo aozet gant Heinrich von Stephan, rener servijoù-post Kengevread Norzh Alamagn, Kaozeadeg Etrebroadel ar Postoù gant ar pal lakaat war droad un unvaniezh hollvedel. E Bern en em vodas eta 22 dileuriad eus stadoù dizalc’h. Gant feur-emglev Bern, sinet d’an 9 a viz Here 1874 e oa diwanet Unvaniezh Hollek ar Postoù (« Union Générale des Postes »). An anv Unvaniezh Postoù ar Bed (« Union Postale Universelle ») a vo divizet ober gantañ e Paris pa kreskas niver an izili.\nLiamm : http://www.upu.int/fr/index.html\nAdtapet diwar « https://br.wikipedia.org/w/index.php?title=Unvaniezh_Postoù_ar_Bed&oldid=1663057 »\nKemm diwezhañ d'an 18 Gwe 2015 da 06:56\nKemmoù diwezhañ degaset d'ar bajenn-mañ d'an 18 Gwe 2015, da 06:56.


30 vloaz Erasmus (2) | YA! Keleier e brezhoneg - kazetenn sizhuniek enlinenn\nKeleier » Atersadennoù » 30 vloaz Erasmus (2)\n13 / 02 / 2017 | Atersadennoù, Beaj, Keleier Breizh, Keleier Etrebroadel | Commentaires fermés sur 30 vloaz Erasmus (2)\n30 vloaz zo e voe roet lañs d’ar programm Erasmus. Goude testeni Aleksandr ar Gall, setu testenioù all, bet kaset gant Bretoned yaouank aet pell eus o bro.\nKevin Roudaut :\nA-drugarez d’ar programm Erasmus em eus bet ar chañs da vont da studiañ e-pad daou c’hwec’hmiziad e Bro-Finland. Tremenet em eus ma zrede bloavezh studioù ekonomiezh e Mikkeli, ur gêr 50 000 annezad e Norzh Helsinki, kêrbenn ar vro. Tremenet em eus ur bloavezh dreist-ordinal , o kejañ gant studierien all eus Europa hag eus broioù all er bed. Tro am eus bet da zeskiñ un nebeud ar yezh fineg ha pleustret kalz war ar saozneg. Tro em eus bet da weladennin ar vro hag ar broioù tro-war-dro, da c’hoari gant an erc’h ha da vont war-droad d’ar skol-veur pa rae -30° C.\nKalz traoù a zegas ur bloavezh Erasmus. Eskemmet e vez ur bern gant ar studierien all Erasmus, evel ur familh vras e oa, bez’ e oamp holl o vevañ an eil e-kichen egile. Eskemmet hon eus ur bern war sujedoù zo, keñveriañ a raemp penaos e troe an traoù er broioù all. Fardet e veze meuzioù eus pep tro. Tro am eus bet da glask ober kig-ha-fars pe fars forn evit diskouez petra vez graet e Breizh ! Ur chañs eo mont da studiañ gant Erasmus. Ur sell digor a vez war-lerc’h bezañ bet gwelet kement a draoù ha keñveriet doareoù bevañ, doareoù ober.\nDesket em eus ur bern traoù war an doare d’ober e Finland, keñveriet em eus gant ar pezh a zo e Bro-C’hall. An darempredoù a zo disheñvel etre an dud da skouer. An doare da gelenn er skol-veur a zo tost-tre ouzh ar studierien, gant klasadoù bihan, gant kelennerien a gemer o amzer evit ma vefe komprenet gant an holl.\nTro am eus bet da veajiñ un tamm e Bro-Finland, e Laponia, da welet bro an Tad Nedeleg. Aet on ivez da Sant-Petersbourg e Bro-Rusia. Gweladennet em eus ar broioù balt\nDalc’het em eus darempredoù gant studierien a oa e Erasmus eveldon. Distro int en o bro ivez. Tro em eus bet da welet lod anezho pa ’z on aet da veajiñ. Adwelet em eus mignoned e Bro-Spagn, e su Bro-C’hall, e Slovakia, hag e Bro-Alamagn. C’hoant em befe distreiñ da Vro-Finland met n’em eus ket dalc’het darempredoù gant tud ar vro. N’eo ket bet ken aes da vont e darempred gant tud Bro-Finland… Unan eus an abegoù eo ar fed e chom ar studierien Erasmus etrezo ha neuze n’ez eus ket « ezhomm » da vont da gejañ gant tud ar vro. Ma vefe un dra am befe da adober vefe kejañ kalz muioc’h gant tud ar vro.\nKatelle Le Joncour :\nOber a ran un SVE (Service Volontaire Europeen) e Bro C’hres. N’int ket studioù, ur pennad a-youl-vat en estrenvro eo, sikouret gant Erasmus +. Ur programm digor dans 18-30 vloaz eo ha divizet em beus ober an dra-se peogwir e oan o paouez tapout ur bak war ar C’hehentiñ ha c’hoant em boa ober ur pennad a-youl-vat evit an endro a-raok kenderc’hel gant va Master.\nLabour a ran evit an AMP (Aozadur e-Maez Gouarnamant) WWF Greece, en ur park naturel lec’h ma vez labouret war mirerezh evned preizh a bep seurt, met dreist-holl war meur a spesad gup gwarezet. Dedennus-tre eo ! Emaon o chom abaoe miz Gwengolo en ur gêriadenn bihan-tout (tro-dro 450 annezad) anvet Dadia, nepell eus an harzoù gant Turkia. Kenvevañ a ran gant tud yaouank a-youl-vat all, o tont deus Bro-Alamagn ha Bro-Spagn ha chom a rin eno betek fin miz Ebrel. Evidon, an devezh kentañ a oa diouzhtu e-barzh al labour ! Dihunet da 6eur vintin evit bezañ war al lec’h evezhiañ da 7eur. Teir eurvezh en ur poent ha teir eurvezh all en ur poent all oc’h evezhiañ neizhioù guped disheñvel gant an teleskop hag ar gevellunedennoù. Penn kentañ miz Gwengolo e oa, brav ha tomm an amzer. Plijus-tre eo labourat en diavaez ha deskiñ a ran ur bern traoù war al laboused.\nD’am soñj eo an SVE ur programm talvoudus. Erasmus a ginnig deomp reiñ sikour d’un aozadur bennak (hervez hon dibab evel-just) ha da veajiñ, da gejan ouzh tud, yezhoù, sevenadurioù, sonerezh, boued disheñvel !\nDeskiñ a ran ar yezh gresian ha feta am beus bepred en va yenerez ! A-benn ar fin, eo ur bloavezh evit bevañ un dra disheñvel en ur vro nevez, lakaat e pleustr hor barregezhioù e-framm un aozadur bennak, hag ouzhpenn-se, m’hon eus c’hoant, eo posupl sevel ha lakaat e-pleustr raktresoù hiniennel e-liamm gant pal an aozadur.\nCamille Argouarc’h :\nEn Iwerzhon, e Maynooth (Maigh Nuad), bannlev Dulenn (Bhaile Átha Cliath) e oan bet, e 2009-2010, 7 vloaz zo ! Brezhoneg a oa ma danvez studi. Ha dre ma ne oa ket posupl dibab an dra-mañ en Iwerzhon em boa dibabet “studioù keltiek” ha sokiologiezh, div dachenn studi disheñvel.\nIskis oa an devezh kentañ, ne oan ket boas tamm ebet gant an taol-mouezh Iwerzhonat ha mil boan ‘moa bet o kompren hag o vezañ komprenet evit kement tra bouezus a ranken ober : saludiñ an dud, prenañ tikidi karr-boutin, goulenn titouroù evit en em lec’hiañ, gervel un taksi, prenañ ur pellgomzer hezoug, ha klask ur gambr da feurmiñ ! Ha ne oa nemet an deroù…\nD’an devezh diwezhañ, ‘m eus soñj eus ar vordreizhadenn war ar ferry, eus Rosslare (Ros Láir) da Rosko. Kejet ‘moa gant ur c’houblad tud yaouank amerikan deuet da weladenniñ Europa ha gant ur paotr italian a zeue en-dro eus e vloavezh Erasmus ivez. C’hoari poker hag evañ banneoù bier Iwerzhonat hon doa graet asambles e-pad ar veaj, dreist e oa ! Un doare kaer a oa din da echuiñ gant ar bloavezh dibar-se. Ha taolenniñ a ra mat-tre ar « spered Erasmus » !\nGant ma mignon euskarat em eus bevet ma bravañ eñvorenn, pa oamp loc’het eus Maynooth o c’hoari biz-meud evit mont da Galway (Gaillimh). Tapet e oamp bet gant un den yaouank a oa souezhet o welet tud o c’hoari biz-meud. Hervezañ e oa ral-kenañ gwelet tud o c’hoari biz-meud c’hoazh. Er 90’s e oa kalz boutinoc’h, hag a-raok ivez evel-just. E-kreiz ar goañv e oamp bet war Inishmore (Inis Mór), enezenn vrasañ an inizi Árann. Ne oa ket nemedomp war ar vag diouzh ar mintin. Div wech brasoc’h eget Eusa eo, met ken kalet eo an amzer ma n’eo ket stank an annezidi, dreist-holl e-kreiz ar goañv, ken e seblante d’an enezenn bezañ didud. Kavet hon doa bod en ul lec’h dibar, e ti ur c’houblad iwerzhonat. Debret hon doa koan ganto, tro-dro d’ar siminal ha dirak an tele ha ne baoueze ket ar vaouez da lavar e oa “rough” an traoù, an amzer… Da lavaret eo “kalet”. C’hoarzhet hon doa kalz ganti, brokus ha sichant-kenañ e oant. An enezenn-mañ a laka ac’hanon da soñjal en Eusa hag e Sun war an dro.\nEvit ar pezh a sell ouzh ar studioù… Kerkent hag an devezh kentañ er skol-veur em eus komprenet e oa disheñvel an aozañ e-keñver Breizh ha Bro-C’hall. Pouezus-tre eo kemer perzh er c’hluboù, sport, sonerezh, arzoù pe zoken politik, evel m’emañ e skolioù-meur ar SU. An dra-se a cheñch kalz eus skolioù-meur Breizh e lec’h ma vez gortozet e chomfemp aketus war hor studioù tra ken, pe war traoù liammet gant hor studioù. Ar fed e vefe div dachenn-studi da zibab a cheñch kalz ivez, ledanoc’h eo gouizidigezhioù ar studierien. Ar santimant ‘m eus bet ivez e oa frankizouroc’h o doare da welet ha da gelenn ar sokiologiezh. Abalamour da levezon an dro-spered amerikan moarvat.\nBrudet eo skol-veur Maynooth evit bezañ skol-veur beleien gentañ Iwerzhon… Andoueat on ha skoet on bet pa ‘z eo bet goulennet ganin peseurt relijion a oa ma hini war ma follenn enskrivadur. Aon em boa da vezañ barnet ha kavout a rae din ne selle ket outo. Tro am eus bet da verzout abaoe ne vezer ket barnet nebeutoc’h e Frañs daoust d’al laikelezh. Lod-vrasañ an Iwerzhoniz am eus graet anaoudegezh ganto en em zisklerie kristen, ha ne oa ket strizh o speredoù evel ma soñje din ! Gant ar C’hallaoued an hini eo em eus bet ar muiañ a boan da zaremprediñ. Kavout a raen anezho fier, ne oant ket dedennet na gant istor na gant sevenadur Iwerzhon, na troet war an eskemm met kentoc’h war an tennañ gounid, ken dedennet ma oant gant perzhioù amerikanekaet ar gevredigezh iwerzhonat. Ur mignon bras am eus kavet eno memestra, daoust dezhañ dont eus Frañs… Euskarat eo avat ! Mod-all ‘m eus dalc’het darempredoù gant un nebeud re, a-drugarez d’ur rouedad sokial brudet !\nCheñchet eo bet ma mod da welet ar vro. Ne ouien netra diwar o fenn e gwirionez, daoust m’en em santomp tost deus outo amañ e Breizh. N’on ket bet en-dro c’hoazh, met sur ez in ! Hag e rin ar “pub crawl” a ouien ober (tro an tavarnioù).


Buhez ar Sent/1894/Tudi - Wikimammenn\nBuhez ar Sent/1894/Tudi\n◄ Antonin Tudi Neree, Achillee ha Domitilla ►\nLod all a lavar, er c'hountrol, eo sant Maodez a oue mestr sant Tudi. E buez sant Maodez, eme ar re-ma, eo merket en devoue daou ziskib ; ann daou ziskib-se a ioa iaouank-flamm pa deujont davethan, chom a rejont ganthan betek he varo, hag unan anezho a ioa he hano Tudi. Mar d-eo hennez hor zant Tudi-ni, ar zant-ma en deuz tremenet he amzer genta enn eskopti Treger, ha marteze zoken oa ginidik euz ann Irland ; rak sant Maodez a ioa ganet er vro-ze, hag ac’hano eo e teuaz da brezeg ar feiz da eskopti Treger e Breiz-Izel.\nAdtapet diwar « https://br.wikisource.org/w/index.php?title=Buhez_ar_Sent/1894/Tudi&oldid=23954 »\nKemmoù diwezhañ degaset d'ar bajenn-mañ d'an 31 Gou 2011, da 13:16.


Evita - Wikipedia\nEvita eo stumm bihanaat an anv-badez Eva e spagnoleg, hag anv meur a zen ha meur a dra eo ivez.\nLesanv Eva Perón a oa bet kentañ maouez Arc'hantina, eil gwreg ar prezidant Juan Perón.\nEvita, un abadenn sonerezh ha dañsal gant Tim Rice hag Andrew Lloyd Webber (1978), awenet gant buhez Eva Perón.\nEvita, ur film sonerezh gant Alan Parker (1996), adal an abadenn sonerezh.\nEvita, un albom sonerezh implijet er film\nEvita Bezuidenhout, Pieter-Dirk Uys eus e anv gwirion fentigellour treuzwisker, brudet evit bezañ “maouez gwenn brudetañ Afrika ar Su”. Dre an dudenn Evita, e tegas ur sell flemmus war kevredigezh Afrika ar Su.\nAdtapet diwar « https://br.wikipedia.org/w/index.php?title=Evita&oldid=1733409 »\nDernière modification le 5 Gen 2017, à 10:27\nKemmoù diwezhañ degaset d'ar bajenn-mañ d'an 5 Gen 2017, da 10:27.


GIMP 2.8 e brezhoneg\nInternet, d'an 3 a viz Mae 2012. Gimp Team a kinnig deoc'h GIMP 2.8 hir gortozet gant an dud.\nHir eo bet diorren an handelv-mañ. Kemmoù bras ha pouezus ez eus graet dezhi. En o zouez :\nUr c'hetal kenstrollet e-barzh ur prenestr hepken zo kinniget gant GIMP 2.8, gortozet e oa aboe pell. Mar fell deoc'h e vez kinniget ar c'hetal boaz gant meur a brenestr dre al lañser Prenestroù/Mod dre brenestr eeun.\nBremañ e vez kemmet aes kenañ yezh ar c'hetal dre al lañser (moarvat e vo Gimp e galleg pa vo staliet evit ar wech kentañ) Edition/Embann > Préférences/Gwellevezioù > Langue de l'interface/Yezh ar c'hetal.


Trelawnyd, gwelet eus Y Gob.\nTrelawnyd zo ur gêriadenn vihan e biz Kembre, e Sir y Fflint. Anvet e oa Newmarket e saozneg etre 1710 ha 1954. Emañ Trelawnyd en ur c'hornad torgennoù izel, etre Diserth ha Trelogan. En hanternoz emañ kêriadenn Gwaenysgor.\nAdtapet diwar « https://br.wikipedia.org/w/index.php?title=Trelawnyd&oldid=1694416 »\nKemmoù diwezhañ degaset d'ar bajenn-mañ d'an 18 Meu 2016, da 21:27.


The Beach Boys o kanañ e 1964\nrock · pop · surf · psikedelia\n1961 – bremañ\nCandix Records · Capitol Records\nThe Beach Boys zo ur strollad sonerezh amerikan savet en Hawthorne (Kalifornia) e 1961. Izili gentañ ar strollad e oa ar vreudeur Brian, Carl ha Dennis Wilson, o c'henderv Mike Love hag o mignon Al Jardine. Anavezet int evel ur strollad tud heson o mouezhioù, gant kanaouennoù diwar-benn bed ar grennarded hag unan eus ar strolladoù o doa graet ar muiañ a verzh eo bet en istor ar sonerezh. Par d'ar strollad saoz The Beatles, a vezent enebet outo alies, e oa gwriziennet ar strollad e rock 'n' roll ar bloavezhioù 1950 kenkoulz hag ar rythm and blues a-raok krouiñ ur son dezho, dindan levezon Brian Wilson, oc'h ebarzhiñ sonioù ar jazz, ar sonerezh klasel hag o krouiñ teknikoù enrollañ nevez.\nBerzh en doa graet ar strollad gant luskad ar sonerezh surf e penn-kentañ ar bloavezhioù 1960, gant ar ganaouenn Surfin' U.S.A. da skouer met deuet e oa a-benn da zelc'her e verzh pa oa echu gant ar giz-se en ur adijinañ e sonerezh dindan renerezh Brian Wilson, en doa bountet ar strollad da baouez gant ar c'hanaouennoù diwar-benn plijadurioù an aod evit mont war-zu temoù personeloc'h ha sonioù kempleshoc'h evel en o albom Pet Sounds, hag ar ar ganaouenn Good Vibrations e 1966, o doa diazezet ar strollad evel krouerien rock a-feson. Startoc'h e oa bet ober an albom Smile avat, c'hoant Brian Wilson d'ober gwelloc'h eget The Beatles ne oa ket bet komprenet gant ar peurrest eus ar strollad ha ken diasur ma oa eus an disoc'h en doa gouzañvet un diwaskadenn. Leuskel a reas izili all ar strollad da gemer ar ren da c'houde.\nCheñch-dicheñch e oa bet an traoù abaoe fin ar bloavezhioù 1960. Gant marv Carl ha Dennis Wilson, kudennoù yec'hed Brian ha nebeutoc'h a werzh e oa bet cheñchet pal ar strollad. A-benn ar fin e kendalc'h The Beach Boys d'ober troiadoù dindan renerezh Love, goude ma chom Brian Wilson ha Jardine hep seniñ ganto, war-bouez evit 50vet deiz ha bloaz ar strollad.\nAdtapet diwar « https://br.wikipedia.org/w/index.php?title=The_Beach_Boys&oldid=1979152 »\nKemmoù diwezhañ degaset d'ar bajenn-mañ d'an 7 Meu 2022, da 17:29.


D'ar 25 a viz Ebrel 1507 e lakaas embann ur gartenn e Cosmographiæ Introductio. Anavezet eo ar gartenn-se gant an anv planisferenn Waldseemüller. Enni eo ec'h implijas evit ar wech kentañ ar ger America (diwar anv Amerigo Vespucci) da envel lodenn su kevandir Amerika. An istorourien o deus klasket gouzout perak en doa implijet anv Vespucci e-lec'h hini Kristof Koulm. Eeun e seblant an displegadenn bezañ : d'ar mare-se e oa brudetoc'h beajoù Vespucci evit re Goulm. . War ar blanisferenn e weler ez eo anvet Amerika an Norzh Terra vuida incognita (douar didu dianv).\nAdtapet diwar « https://br.wikipedia.org/w/index.php?title=Martin_Waldseemüller&oldid=1590164 »\nKemmoù diwezhañ degaset d'ar bajenn-mañ d'an 2 Gwe 2014, da 12:56.